K 00 Zumaia Saskibaloia\nBERE GARAIAN saskibaloian aritutako hainbat lagunek Zumaiako Saskibaloi Eskola jarri zuten abian joan den urtean. Bederatzi eta hamaika urte bitarteko neska-mutilei zuzenduta dago eskola –DBH3., 4. eta 5. mailako haurrei–, eta herriko gaztetxoak saskibaloian trebatzea du helburu. Iñaki Ostolaza, Pello Aizpuru eta Jon Argoiti aritzen dira normalean saskibaloian nola jokatzen den irakasten, eta horiekin batera, beste hainbat laguntzaile aritzen da beraiekin txandaka; besteak beste, Iosu Manzisidor.\nIaz «libre antzera» funtzionatu zuen eskolak, izenik eman gabe, eta 20 neska-mutil inguruk jardun zuten baloia saskiratzen. Aurten, antzeko haur kopuruarekin ari dira lanean, baina «ekimena fidelizatze aldera, izen-ematea sustatu dugu. Dena dela, eskola ez dugu kopuru jakin batera mugatu. Beraz, saskibaloian jokatzen ikastera animatzen denak, ikasturte osoan zehar eman dezake izena», adierazi du Iosu Manzisidorrek. Ikasturte guztiko matrikulazioa 20 eurokoa da, eta diru hori ikasturte amaieran ikasleei opariak egiteko erabiliko dute saskibaloi eskolako irakasleek.\nEskolak bi astetik behin izaten dira, igande goizetan; 10:00etatik 12:00ak aldera arte, Zumaiako Herri Eskolako gimnasioan. Jolas moduko ariketak eginez ikasten dute saskibaloian jokatzen: «Gustura nabaritzen dira kantxan. Gaur egun, gainera, saskibaloiak badu erakargarritasuna, telebistan eta komunikabidetan gero eta presentzia handiagoa duelako. Baina, telebistan horren erraz ikusten dena, praktikan konplexua izaten da. Beraz, jokaldiak nola egiten diren erakusten saiatzen gara. Bestalde, kontuan izan behar da txikiak direla, beraz, saskiak euren neurrira jartzen dizkiegu».�\nAurrepausoak ematen eta talde izaera hartzen\nJoan den maiatzean txapelketa bat antolatu zuten herriko ikastetxeen parte-hartzearekin.\nBigarren urtea izanik, Zumaiako Saskibaloi Eskolako neska-mutilek aurrerapauso nabarmenak egin dituztela azpimarratu dute eskolako arduradunek: «Iaz jokatzen hasi zirenek gero eta hobeto jokatzen dute, eta elkarren artean egiten dituzten partidatxoetan taldean jokatzen hasi dira, erasoak eta defentsak landuz». Mementoz, ordea, talde bat osatzeko goiz dela uste dute. «Denboraren poderioz, hemendik hiruzpalau urtera, gaur egun dabiltzanekin beharbada talde bat atera genezake. Ikusiko dugu, baina une honetan jokatzen irakastea da gure asmoa».\nTaldekako beste zenbait kirolekin alderatuz, saskibaloia nahiko zaila da arauei dagokionez. Gainera, gaur egun Zumaian ez dago saskibaloiko erreferentziarik, eskubaloian edo futbolean ez bezala, elkarterik ez dagoelako. Egun, eskolako irakasle eta laguntzaile direnek 14 urtez jokatu zuten saskibaloian 90eko hamarkadan, herriko Lagun Artea taldean, eta «guk utzi genuenen bukatu zen guztia. Jakin bagenekien jarraipenik ez zegoela eta ezerezean geratuko zela. Beraz, orduko zaletasuna sustatzeko eta pizteko asmoz sortu dugu Saskibaloi Eskola».\nSaskibaloi Eskolaren eskutik, joan den maiatzean txapelketa antolatu zuten herriko eskoletako haurrekin. Ekimenak harrera ona izan zuela adierazi du eskolako laguntzaileak, «guztira, 20 taldetik gora animatu baitziren». Aipatutako arrakastaren haritik, datorren urtean berriz antolatzeko asmoa dutela adierazi dute.�


Uztailetik Irailera — Debabarrena turismo\nHemen zaude: Hasiera › Zer ikusi? › Jaiak eta ohiturak › Uztailetik Irailera\nUztaileko lehendabiziko astebukaeran eta Santiago festen entrenamendu modura Sanpelaioak ospatzen dira Ermuan non hilaren 24tik aurrera jende gainezka egoten den. Mutrikuk,Soraluzek eta Mendarok Madalena eta Santa Ana jaiak ospatzen dituzte. Elgoibarren, Ekaineko azken astean, ezaguna den Nazioarteko folklore jaialdia ospatzen da.\nAbuztuko lehen asteburuan Itziarko jaiak ospatzen dira, Kopraixak. Ondoren hilaren 14tik 20ra Sanrokeak ospatzen dira bertako entzierroek ospe handia dutelarik. Bestalde aipatzekoa da garai honetan Deban ospatzen den Musika Zikloa.\nHilaren 15aren inguruan Mallabiak eta Soraluzek Andramariak ospatzen dituzte. Mallabian aipatzekoak dira harrijasotzaile, idi proba eta pilota partiduen ikuskizunak. Soraluzen bestalde Artisautza Feria antolatzen dute. Abuztuak 24ean Elgoibarrek Sanbartolomeak ospatzen dituzte non ekitaldirik entzutetsuenak sokamuturra eta profesionalen arteko pilota partiduak dira.\nIraila nekazal auzoentzat jai giroa da. Irailaren 8an Eibarren Arrateak ospatzen dira eta hilaren 10ean berriz Lasturren San Nikolasak. Bertan herri kirolen ikustaldiak aurkituko ditugu. Garai honetan Mutrikuk ere Kalbaixo jaiak ospatzen ditu non oso ezaguna den Goitiberen Jeitsierak ospe handia dute.\nElgoibarren, San Miguel auzoko jaiak direla eta, Idi-probak ospatzen dira.


Biharamuneko soka-dantza: bakea eta bizikidetzaren dantza — dantzan.eus\nHemen zaude: Hasiera › Komunitatea › Euskal Dantzaren Adierazpena eta Biharamuneko soka-dantza › Biharamuneko soka-dantza: bakea eta bizikidetzaren dantza\nOñatin soka-dantza, 1918. Argazkia: Ricardo Martin/ Kutxateka CC BY-NC-ND-3.0-ES\n1912, Diputatuen soka-dantza Zarautzen.\nDantzariek eskuak elkarri emanda giza-katea osatu eta zirkulu irekian egiten diren mugimendu koreografikoek osatutako dantza identifikatzen dugu soka-dantza izenarekin. Egitura koreografiko hau izendatzeko hainbat modu erabili izan dira eta erabiltzen dira gaur egun ere: aurreskua, soka-dantza, esku-dantza, gizon-dantza, dantza-soka, zortzikoa, e.a.\nSoka-dantza Aralarko San Migelen. Argazkia: Aurtzaka.\nIndar sinboliko berezia duen dantza da soka-dantza. Agintariek, herritar soilek, elkarte bateko bazkideek, auzoko baserritarrek, emakumeek, gazteek, adinekoek... soka-dantza plazaratzen duten kideek, elkartu eta parte hartzaileak soka berean jarriz barne kohesioan eragiteko indar berezia duen dantzarekin, taldea “egiten” dute, batu, bildu egiten dira.\nXVI. mendetik aurrera, Euskal Herrian gehien dantzatu den dantzetakoa da, eta batzeko duen indar berezi horrek izan dezake horretan zeresana.\nLagun taldea soka-dantzan. 1924. Ricardo Matrín - Guregipuzkoa.net. CC-BY-SA\nLagunarteko ospakizunetan ohikoak izan dira luzaroan soka-dantzak. Lagunak elkarri eskua eman, eta talde batasuna berresteaz gain, dantzaren plazeraz gozatzeko aukera ematen du soka-dantzak. Soka berekoak izatea ospatzen da dantzaren bidez, eta dantza bera bidai lagun izatea sokaren bidez.\nArrasate, 1952ko San Joan eguna.\nUrteko festa egun handiena ospatzeko, gizon emakumeak elkarri eskua eman eta plazara atera dira aurreskua edo soka-dantza dantzatzera. Herri bat dago dantza eta herri bat dago dantzara begira. Herriaren nortasuna irudikaten duen dantza errituala, sinplea bezain adierazgarria.\n1967. Juan Inazio Iztuetari omenaldia Zaldibian.\nEuskaltzaindiako ordezkariak, bertsolariak (Basarri eta Uztapide ageri dira argazkiak) eta euskal kulturako ordezkariak soka-dantzan, euskal dantzaren idazle aitzindaria ohoratuz.\n1995ko San Joan Eguna Eibarren.\nSoka-dantza udaletxetik ateratzeko prest. Alderdi guztietako ordezkariak sokan, dantzariekin batera, elkarri eskuak emanda. Politikariak soka-dantzan, dantzan sokan eta soka berean eskutik elkarrik emanda, herriaren aurrean dantza egiteko prest.\nAralar, San Migel, 2009. Argazkia: Aurtzaka.\nGoierriko (Gipuzkoa) eta Sakanako (Nafarroa) udaletako alkateak soka-dantza dantzatzen elkartzen dituen mendi lerroaren gailurrean. Mendiak eta bi komunitate desberdinetako legediak banatzen dituen bi eskualderen arteko anaikidetza ahalegina irudikatzen du ekintza sinbolikoak. Soka berean dantzan, alde bateko zein besteko alkateak, alderdi bateko zein besteko politikariak.\n1918. Eusko Ikaskuntzen I. Kongresua Oñatin. Argazkia: Indalecio Ojanguren. Guregipuzkoa.net. CC-BY-SA\nSoka-dantza Udaletxe aurrean. Euskal ikasketen sustapenean mugarri izan zen kongresuaren aurkezpen sinbolikoa soka-dantza izan zen. Agintariak, ikertzaileak eta babesleak, denak soka-dantzan agertu ziren plazara, beraien elkarlanerako borondatea herriaren aurrean aurkeztera.


Gizon bat atxilotu dute Sopelan etxeko langile bati sexu-erasoa egitea leporatuta - Sopela - 2022-01-27 - Hiruka.eus\nAnder Zarraga 2022-01-26 08:47\nBiktimak Getxoko ertzain-etxean jarri zuen salaketa astelehenean. © SEGURTASUN SAILA\nErtzaintzak 71 urteko gizon bat atxilotu zuen atzo goizaldean, urtarrilaren 25ean, Sopelan, kontratatu berri zuen emakume bati sexu-erasoa egitea leporatuta. Segurtasun Sailak jakinarazi duenez, atxilotua epailearen esku utzi zuten, eta, deklaratu ondoren, libre geratu zen karguakaz; era berean, biktimarengandik urruntzeko agindua ere ezarri zioten.\nBiktimak Getxoko Ertzaintzan jarri zuen salaketa astelehenean. Adierazi zuenez, orain gutxi etxekoandre gisa hasi zen lanean Sopelako etxe batean, eta, astelehenean, lanean ari zela, bertako gizonak sexu-erasoa egin ziola salatu zuen. Gertakariaren berri jakin ondoren, Getxoko ertzain-etxean ikerbidea abiatu zuten delituaren ustezko egilea identifikatzeko. Akusatua atzo goizaldean atxilotu zuten Sopelan bertan.\nEraso matxista salatzeko eta biktimari elkartasuna adierazteko elkarretaratze bi deitu dituzte biharko, urtarrilaren 27rako, 13:00etan bata, eta 19:00etan bestea; udaletxeko plazan egingo dituzte biak.


euskalherria's sketchcrawl: #Karrantza, 55th World Wide SketchCrawlaren eszenatoki aparta\n#Karrantza, 55th World Wide SketchCrawlaren eszenatoki aparta\nPozalaguako kobazuloan eman genion hasiera Karrantzako #EUSKetchcrawlari. 30 inguru elkartu ginen bertan, Euskal Herriko toki ezberdinetatik hurbildutakoak baita Cordobako bisitari bat ere.\nAhedo auzorako errepide estu eta aldapatsua hartuta,\nSan Migel eliza, zezen-plaza eta ikastetxe-apaiztegi izan zena osatzen duten multzoan bi marrazki egin nituen, haranaren beste aldetik.\nBazkaltzeko hartu genuen tartea luzatu zitzaigun Casa Garrasen, baina ez ohiko aldetik. Bukaera behintzat, hasiera baino hobea izan zen.\nDolomitas Museoara egin genuen bisitan bere tresneria ezagutu genuen eta Pozalaguako harrobiarekin zuen harremana azaldu ziguten.\nPublicado por Arte Bizkarra Kulturgintza en 10:05\nEtiquetas: 55th sketchcrawl, Dolomitas, Euskal Herria, Karrantza, Pozalagua


Sintaxi da, perpausa osatzean, hitzen artean dauden harremanen zientzia. Apolonio Diskolok (II. mendea) eman zion izena, baina bere jatorria koka dezakegu subjektu eta predikatuaren arteko desberdintasunean (Aristotele) edo morfologia greziarrean, zeren hitzak perpausaren ataletan sailkatzeak eramaten gaitu funtzio sintaktikoak mugatzera. Horrela agertzen da bere jaiotzetik banatzeko logikako sintaxia eta analisi morfologikoko zailtasuna. Nahiz eta haien arteko mugak ezeztatu, haien arteko lotura izendatzeko morfosintaxi terminoa erabiltzen da.\nHortik, fonologiak arnastuta, berehalako osagai difusioa sortzen da. Testu eta esaldien analisia egin behar da, mailaka, eta unitateei izena jarri behar zaie, esaldi edo perpausaren barruan betetzen duten paperaren arabera, honela, deskripzio fonematiko batera iritsi arte. Metodo hau hartu dute "gramatika sortzaile" bezala, hau da, hizkuntzaren ekoizpena arauen bidez.\n(Euskaraz) Euskararen sintaxiarekin erlazionatutako arauak Euskaltzaindiaren web gunean\n"http://eu.wikipedia.org/w/index.php?title=Sintaxi&oldid=3615157"(e)tik eskuratuta\tKategoria: Sintaxia\tNabigazio menua


Etorkin europarrak New Yorkera iristen, Askatasunaren Estatua parean dutela.\nNew York, 1886ko urriaren 28a. Frédéric-Auguste Bartholdi artista frantziarraren Mundua argitzen duen askatasuna izeneko kobrezko estatua erraldoia inauguratu zuten Hudson ibaiko uharte txiki batean. Handik aurrera, Libertasek, antzinako Erromako askatasunaren jainkosak egin zien harrera New Yorkera itsasontziz iristen ziren milaka eta milaka etorkinei.\nHandik lau urtera, 1890ean, estatuaren uhartetik oso hurbil dagoen beste irlatxo bat, Ellis Island, ordura arte nagusiki jarduera militarretarako erabili zena, New Yorkeko aduana nagusi bilakatu zen. Horrenbestez, hirira itsasoz iritsitakoei Ellisen egiten zieten benetako harrera. Eta 1892tik 1954ra gutxi gorabehera hamabi milioi etorkin pasa ziren handik, gehienak europarrak. Horietatik gutxi batzuek amets amerikarra betetzea ere lortuko zuten, hala nola Isaac Asimov idazle eta zientzialariak, Frank Capra zinema zuzendariak, Cary Grant, Bela Lugosi, Claudette Colbert eta Rodolfo Valentino aktoreek edo Lucky Luciano gangsterrak.\nElliseko mugan etorkinei osasun azterketa egiten zieten eta haien legezko egoera egiaztatzen zuten. Gehienek, %98k, AEBetara sartzea lortu zuten. Deportatutako %2 hori nagusiki “poligamoek, kriminalek, anarkistek eta gaixotasun infekziosoak zituztenek” osatzen zuten. Etorkinak ongi hartuak zirela, alegia. AEB herrialde gazte eta dinamikoa zen, eta gosetik, gerratik nahiz jazarpenetik ihesi joaten ziren europarrek hazten ari zen ekonomia eskulanez elikatzen zuten.\n1954an Elliseko mugari eusteak ez zuen zentzurik, ordurako immigrazio politika aldatua baitzen, eta bertan behera utzi zuten. 1965ean Askatasunaren Estatuaren Monumentu Nazionalaren parte izendatu zuten. Eta 125 urte bete berri dituen Askatasunaren Estatuak turista bisa agortu baino lehen AEBetatik alde egitera derrigortuta dauden atzerritarrei egiten die ongietorria.


Estalpe berria Arroako Fleming Herri Eskolarentzat - - Tolosaldeko ataria\nAmasa-Villabonako Udala 2021-06-17 09:58\nHirigintza Batzordean Arroa auzoan kokatutako Fleming Herri Eskolaren sarrera estaltzeko proiektua onartu zuten batzordean ordezkaritza duten alderdi guztiek aho batez.\nEstalpea jartzearen helburu nagusia da haurrak, eta kanpoaldean zain egoten diren gurasoak, eguraldiaren gorabeheretatik babestea. Beraz, horretarako, 100 m2 inguruko azalera izango duen estalpea eraikiko da eskolako sarreran. Proiektu hau Fleming Herri Eskolako zuzendaritzak proposatu zuen eta udal gobernuak adostasuna adierazi eta proiektuaren erredakzioa martxan jartzea erabaki zuen 2021 hasieran.\nLan hauek hilabete honen amaieran, edo datorrenaren lehenengo astean hasiko dira, eta ikasleak oporretan dauden bitartean burutuko dira. Aurreikusitakoaren arabera, pare bat hilabeteko lana izango da, beraz, irailerako, haurrak berriro ere eskola hasterako, amaituta egotea aurreikusten du Udalak.\nLan hauek Urbycolan S.L. enpresari esleitu zaizkio eta, guztira 47.492,16 € bideratuko dira estalpe berrira; proiektu hau 2021eko Udal aurrekontuan Fleming Herri Eskolako inbertsioetara bideratutako partidatik finantzatuko da.\nUdalak proiektua aurkeztu zuen Eusko Jaurlaritzako Hezkuntza Sailaren "Udalaguntza-2020" dirulaguntza lerrora eta 2021eko maiatzean argitaratutako ebazpenaren bidez, Hezkuntza Sailak 27.646,08 euroko ekarpena egin dio Amasa-Villabonako Udalari.


Alternatiba gorpuzten jarraitzeko deia egin du Ainhoa Etxaidek, Eskubide Sozialen Kartaren eskutik\n2018/04/25 :: 4:54\nEuskal Herriko Eskubide Sozialen Karta osatzen dugun eragile eta sindikatuok ekitaldi bat egin dugu gaur Gasteizen, Mendizorrotza pilotalekuan, Eusko Jaurlaritzaren aurrekontu neoliberalak salatzeko. LABeko idazkari nagusi Ainhoa Etxaidek hitza hartu du, eta bestelako aurrekontuak egiteko aukera eta bidea badaudela nabarmendu du, gehiengo sozial eta sindikal bat dagoelako horren alde: "Alternatiba saretzen eta gorpuzten jarrai dezagun, Eskubide Sozialen Kartaren eskutik. Politikak aldatzeko borroka indartu dezagun, programa soziala herriz herri sozializatuz eta bertan jasotzen diren neurrien aldeko dinamikak piztuz". Apirilaren 1erako deitutako manifestaziora joateko deia luzatu du (Bilbo, 17:30ean, Jesusen Bihotzetik abiatuta), gure aldarrikapenekin plazak betetzen jarraitzeko, "Euskal Herriko politika sozialak erabakitzeko benetako parlamentua herria izatea lortu arte".\nEtxaidek gogoratu du aurrekontuak ez direla ariketa tekniko bat, gobernuak hartzen duen erabaki nagusia baizik, bere proiektua zein den erakusten duelako. "2014ean, 100tik gora eragileek burujabetza ariketa bat egin eta zer nolako Euskal Herria nahi dugun marraztu genuen; proposamen kolektibo eta adostu bat gaurko errealitateari buelta emateko eta bestelako etorkizun bat eraikitzeko. Jaurlaritzak bi aukera zituen eta berea egin du: Confebasken interesen eta proiektuaren araberako aurrekontuak osatu ditu, Herriaren behar eta eskakizunak jasotzen dituen proiektu sozialaren araberako aurrekontuak egin beharrean", azaldu du.\nAurrekontu hauekin arazo sozialak okertuko direla ohartarazi du: "Hazkunde ekonomikoa ez da herrira iristen, prekarietatean eta politika neoliberaletan oinarritu delako. Aurrekontu hauek bide horretan kokatzen dira, bide horretan urrats berriak emateko prestatu dituzte".\nUrrats nagusia babes neurriak murriztea izan dela salatu du; Diru-sarrerak Bermatzeko Errenta, adibide argiena. "Okerren daudenak zigortuko dituzte. Merkatuari jaten emateko aurrekontuak dira, herritarrak babesteko eta Euskal Herriarentzat egokia den garapen eredu bat ezartzeko aurrekontuak izan beharrean. Merkatuari jaten ematen bazaio, merkatuaren jabeak loditzen dira, hots, patronala, pribatizatutako eta zerbitzuen jabeak, jendartea eredua argaltzen jarraitzen duen bitartean", erantsi du Etxaidek.\nEkitaldiaren ostean, bertaratutakoek manifestazioa egin dute Gasteizko Legebiltzarreraino, “Aldaketa sozialerako, aurrekontu sozial, parte hartzaile eta burujabeen alde” leloarekin. Hain zuzen ere, Legebiltzarrean bertan erregistratu zituzten, joan den asteazkenean, Euskal Herriko Eskubide Sozialen Kartaren aldarrikapenak.


I need Spain (for my own purpose) | Arabatik\n« Ando sobrado de España\nEs una tontería, pero importante »\n7 julio 2010 por arabatik\nUda heldu da. Udak dakarren bero eta euri jasak baita. Gogoratzen naiz txikitan eskola bukatu eta gero, nola nire lehengusu eta izebekin Saturrarango hondartzara joaten nintzen. Bertan Eskelintxarri (edo Eskilantzarri) ondoan ipintzen genituen bartulo guztiak. Sonbrila, toaila, hozkailu, mahai eta abarrekin ibiltzen ginen gu, “txomingeiro” trebatuak legez.\nIkaragarria da udak izaten zuen buelta gerora, uztailaren erdi-bukaerara Arabar Errioxara joaten bait ginen. Bertan, iraila amaitu arte egoten ginen, arreba eta anaiak, amona eta amarekin. Aita, guttitan etortzen zen itsasotik, baina abuztuan gurekin egoten zen beti. Politak dira gogorapen horiek berriz izatea. Udarak zerbait berezia sortzen dit eta umorea ere aldatzen hasten zait.\nBaina udak baditu bere ondorio latzak. Eguzkiak erretako azalak, begiak harrapaturiko buruko minak, ur hotza azkar edatearen ondorio ziren tripako minak edota intsolazio inozoak. Guzti horiek pairatutakoak gara gu. Nire edadeko pertsonarik ez dut ezagutzen horietako pare bat izan ez duenik.\nGogoratzen dut nik behin nola etxera heldu, eta buruko min eta guzti, ikaragarrizko botagurea izan nuen. Ez dut oso ongi gogoratzen, baina amak beti dio izugarrizko ispilatzeak (aluzinazioak) izan nituela. Horretan nengoela Sinus potea edan nuela, eta medikura joan beharra izan genuela.\nEta batek galdetuko du, ea zertara datorren udako gogorapenen kontu hau. Bada esan behar dut pasarte hau gaur goizean irakurri dudan I need Spain horrekin bat datorrela. Gure gobernu honen zuzendari den Lopezekin bat. Ez dut zalantzan ipiniko, bera eta bere gobernuan dauden jendeen espainiartasuna. Hori denok dakigu argi eta garbi, onartua daukatela/daukagula. Baina bai berak eta bereek daramaten ibilbide tamalgarria.\nAldaketaren denboretan, aldatu aldatzeagatik ez da ona. Eta krisi denboretan gutxiago. Hau gertatuko zela bagenekien. Bagenekien Euskadiko “e” hori kenduko zutela. Bagenekien txapela kenduko zutela. Bagenekien espainiartu egingo gintuztela. Bagenekien arren, ez genekien espreski zer izango zen; baina bai egingo zutela, ziur.\nHorretan gaudela, udako “aluzinazio” horiekin gogoratzen naiz. Oasiak ikusten diren ispilatze horiekin. Gure egarriak eta gogoek sortzen dituztenak. Gure nahi handienak sortzen dituzten gezurrezko irudi horiek sortzen dituztenak. Existitu ez, eta sinesten direnak.\nGaur Lopez Lehendakariak esan du Espainian dagoen Euskal Oasia eraman nahiko luekeela beste leku eta herrialde batzuetara. Lopezek badaki oasi hori ez dela existitzen, baina berari bost axola, Espainiak hori, guzti hori ez bait daki. Baina badakizue, Lehendakariak Presidente izan nahi duenean, ez dagoela udako intsolazioak bezalakorik.\nen 7 julio 2010 a 10:33 jon\nI need Independence\nen 7 julio 2010 a 12:14 EusKtulu\nBeraz, argi dago: Lopezek eta bere taldekoek… Espainia behar dutela.\nGuk, ordea, ez.


Macronen potret bat kendu dute Paris ondoan, bederatzi aktibista ekologisten auzia iragaten ari dela | Politika | Berria\nMacronen potret bat kendu dute Paris ondoan, bederatzi aktibista ekologisten auzia iragaten ari dela\nMacronen potretak Euskal Herriko zein kanpoko hainbat Herriko Etxetatik kentzeagatik, zortzi aktibistaren eta kazetari baten epaiketa egiten ari da gaur Parisko Auzitegia. Denbora berean, Saint-Oueneko (Ile-De-France) Herriko Etxeko potreta kendu dute hainbat lagunek.\nAktibista ekologistek antolaturiko "potreten martxa" Baionan, agorrilaren 25ean. Guillaume Fauveau\n2019ko irailak 11\nG7koen goi bileraren garaian, Baionan atera zituzten eragile ekologistek lapurtutako 128 potretak, Emmanuel Macron Frantziako presidentearen engaiamendurik eza salatzeko klima larrialdiarekiko. Urte osoan Bizi, Alternatiba eta ANV COP21 mugimenduek aitzina eramandako kanpainaren emaitza izan zen.\nHain zuzen ere, Bizi mugimenduko zazpi kide atxilotu zituzten, joan den maiatzaren 28an. Aurretik, apirilaren 9an, bost kide Baionako polizia etxera deitu zituzten deklaratzera. Taldean eginiko lapurreta leporatu zieten.\nGaur, zortzi aktibista ekologistaren eta kazetari baten auziaz arduratzen ari dira Parisen, delitu bera egotzita. Bost urteko kartzela zigorra eta 75.000 euroko isuna ukan dezakete. Aldi berean, Macron presidentearen 130 potret kendu dute hainbat aktibistak Saint-Ouengo (Ile-De-France) Herriko Etxetik, "akusatuei elkartasuna helarazteko eta gobernuaren klima politika salatzeko".


Donostia Zinemaldia :: Serdtse Mira / Core of the World\nEgorrek 25 urte ditu eta albaitari dabil landetxe batean, non ehiza-txakurrak entrenatzen dituzten hezitako azeriak erabiliz. Heldua izan arren, bere baitan oraindik zauritua izan den haur bat da eta errazagoa egiten zaio animaliekin harremanak izatea gizakiekin baino. Iraganean amarekin harreman bortitza izan eta gero, kontrolpean duen ingurune bat behar du etsi-etsian eta animaliak zaintzea eta landetxearen jabe den familia batuaren kide sentitzea, ez du besterik nahi. Animalien eskubideen aldeko aktibista batzuek mikrokosmos hauskor hori inbaditzen dutenean eta oreka labain hori galarazi, Egorren mundua lur jotzen hasiko da…\nNataliia Meshchaninovak Herbarium dokumentala zuzendu zuen 2007an, eta lehen saria eskuratu zuen Kinoteatr.DOC lehiaketan. 2010ean, Skhola saila zuzendu zuen Valeriya Gai Germanikarekin eta Ruslan Malikovekin batera. Bere lehenengo fikzio-film luzea, Kombinat ‘Nadezhda’ drama, Rotterdameko zinema-jaialdian lehiatu zen, eta errusiar kritikariek urteko debut onenaren aitorpena eman zioten. 2015ean, Krasnye braslety saila zuzendu zuen, Sergey Sentsoven partaidetzarekin. Serdtse Mira da bere bigarren film luzea.\nErrusia - Lituania


Armendi apartamentua - EGONA\nAian kokatutako txalet hau oso handia da, eta sarrera propioa du kaletik. Aiako ingurunea ikusgarria da eta Pagoetako Parke Naturala da horren froga onena. Udal igerilekuak ere baditu herriak, familien gozamenerako.\nHondartza eta surfa gustuko badituzu, 2.500 metro baino gehiagoko hondartza duen zarauzko herritik 17 minutura dago etxebizitza. Gipuzkoako hondartzarik luzeena da, eta bertan biltzen dira familiak, surflariak eta natura maite dutenak. Gipuzkoako hiriburua, Donostia, berriz, 30 kilometrora dago.\nDeskonektatzea, naturaz gozatzea ingurune lasai eta seguruan, baina, aldi berean kostaldeko herrietatik eta Gipuzkoako hiriburutik gertu dagoen zerbaiten bila bazabiltza, ostatu ezin hobea duzu Armendi.


Pedro Arruperen bizitza oinarri duen musikala aurkeztuko du Gontzal Mendibilek - GARA\nPedro Arrupe jesuita sortu zenetik mendeurrena beteko da azaroan. Hori dela-eta, hainbat ekitaldi antolatu dituzte Arrupe Etxeak eta Deustu Forumak.\nHitzaldiak, bi erakusketa eta Gontzal Mendibilek zuzenduko duen musikala antolatu dituzte antolatzaileek. Donostiako Orfeoiak, Oreka TXk eta Igor Yebrak parte hartuko dute Mendibilen proiektu horretan.\nPedro Miguel Lamet kazetariaren berbaldiarekin abiatu ziren atzo saioak. Bilbotarraren bizitza, ideiak eta jardueran sakontzeko informazioa zabalduko da hitzaldietan bere alboan izan ziren hizlariekin. Deustuko Unibertsitatean eta Arrupe Etxean egingo dituzte bilkurak. Entzungai izango dira han urtetan haren laguntzaile Ignacio Iglesiasen edo Kanboiako errefuxiatuen laguntzarako zerbitzuan Arruperen ondorengo Kike Figaredoren ahotsak. Peter H. Kolvenbach jesuiten gaur egungo burua bertan egongo da ere.\nArte Ederretako Museoan argazki erakusketa irekiko dute azaroaren 12an. Bi egun geroago, aldiz, Aita Arruperen bizitza errepasatuko duen montajea zabalduko dute bere izena daraman etxean.\nMendibilek zuzenduko duen musikal handia Euskalduna Jauregian antzeztuko dute. 80 musikari, 65 ahots zuri eta Igor Yebra izango dira taula gainean, Ludwig Orkestra eta Beti jai Alai taldearekin batera. Urtebete baino gehiago darama Mendibilek ikuskizuna prestatzen. Halako lanetan eskarmentua badu ere, azken obra hori orain arteko «sakonena» izan dela aitortu zuen atzo, «Arruperen bizitza handia izan zelako». Izenburu bat bilatzea zail egin zaio. Azkenik, ``Nire isiltasuna'' leloa hautatu du euskara, gaztelera, japoniarra, ingelesa edo alemanez hitz egingo duen obrarako.


"Euskaltegiko giroa oso ona da; lagun artean egongo bagina legez joaten gara" - Debagoiena - Goiena.eus\n"Euskaltegiko giroa oso ona da; lagun artean egongo bagina legez joaten gara"\nAnboto 2018-09-26 13:14\n2001az geroztik irailaren 26an Europako Hizkuntzen Eguna ospatzen da. Egun honetan hizkuntzak ikastea sustatu gura izaten dute. Carol Martin Mendezek (Durango, 1982) ama izan zenean semeagaz euskaraz komunikatu gura zuela argi izan zuen. Horixe izan zen euskara ikasteko behar zuen bultzada. Aurtengoa bere bigarren ikasturtea izango da euskaltegian.\nJoan zen ikasturtean hasi nintzen, eta aurten ere jarraituko dut.\nZerk bultzatuta hurreratu zinen AEKra?\nDenbora asko neraman apuntatu guran, baina ez nuen pausoa ematen. Ama izan nintzen eta horixe izan zen erabakia hartzera bultzatu ninduena. Arrazoi horrek animatu ninduen gehien, semeagaz euskaraz berba egin ahal izateak.\nIaz zerotik abiatu zinen ala bazenekien euskaraz apur bat?\nTxikitan euskaraz berba egiten nuen, baina praktika faltagatik ahaztu egin zitzaidan azkenean. Ulertu bai, baina ez nuen nire burua berba egiteko gai ikusten. Gero, zer edo zer txarto esango nuen beldurrez lotsa apur bat ere ematen zidan. Beti izan dut euskaraz ondo berba ez egitearen arantza hori.\nEtxean euskaraz berba egitea da erronka?\nSemea ikasketa guztiak euskaraz egiten dabil, eta neuk ere beragaz euskaraz berba egin ahal izatea garrantzitsua dela uste dut.\nZenbat denbora eskaintzen diozu euskara ikasteari?\nEgin dudan ikastaroan, gelara joatea nahikoa da, ez dugu etxerako lanik. Baina nire aldetik libururen bat irakurri eta horrelakoak egin ditut.\nZer eman dizu euskarara berriro hurbiltzeak?\nAsko gustatu zait. Iaz, hiru orduko eskolak ziren eta pentsatzen nuen luze egingo zitzaidala. Baina gelara joateko gogo handiagaz egon naiz. Jende berria ezagutzen duzu eta beste gauza batzuei buruz berba egiteko aukera ematen dizu. Berba egitera askoz ere gehiago animatu naiz. Euskaltegian giroa oso ona da, eta lagun artean egongo bagina legez ibili naiz. Esperientzia oso ona izan da.\nBehin pausoa emanda, euskaraz bizitzeko aukerak sortu zaizkizu?\nNire ingurua ez da oso euskalduna, baina aurkitu daitezke aukerak, gura izanez gero. Eta egunerokotasunean ere bai, ogia erostera zoazenean zein beste hainbat momentutan. Gura baduzu, beti sortzen dira aukerak.


Erosi Biorecin krema, Murtzian prezioan\nErosi krema Biorecin Murtzian\nZimurren aurkako krema profesionala - Biorecin. Ezin duzu Murtzian erosi. Baina hori produktu bat% -50eko beherapenarekin eskatuta egin daiteke.\nErosi Murtzian krema (Espainia webgune ofizialean 39€ webgune ofizialean. Erosteko, joan webgune ofizialera. Promoziorako Biorecin lortzeko, idatzi zure izena eta telefono zenbakia, idatzi atalean eskaera-orriaren eremuak - izena eta telefono zenbakia. Manipulazioen ondoren eta kudeatzailea zurekin harremanetan jarriko da ahalik eta azkarren bidaltzeko eta kontsultatzeko azkar. Paketea ordainduko duzu salgaia mezulariaren eskuetan edo posta bidez jaso ondoren.\nNola erosi Murtzian Biorecin\nBiorecin zimurren aurkako krema profesionala da, aurpegia azkar eraldatuko duena, zimurrak eta adineko orbanak kentzeko. Azala estutzeko eta leuntzeko gai ere bada. Baina Murtzian (Espainia) horrelako botika eraginkorra ezin da erosi. Stock! Erosi% 50eko beherapena.\nBiorecin eska dezakezu webgune ofizialean Espainian 39€ prezioan. Gaur egun soilik balio du DESKONTUA -50% zure Murtzian hirian. Eskaera posta bidez edo mezulari baten bidez jaso ondoren ordaindu ahal izango duzu. Erosteko, utzi eskaera gunean eskaera orriaren bidez. Ez galdu eskaintza bikain hau. Eskaera egiteko, bete inprimakia gure langileak telefonoz zurekin harremanetan jarri eta gerentearen deiaren zain egon daitezen. Langileek zure galdera guztiei erantzungo diete eta produktuaren entrega garaiz antolatuko dute. Mezularitza bidez zehaztutako helbidera bidaltzeko kostua hiriaren (Espainia) arabera alda daiteke. Zure eskaera! Bidalketa posta bidez edo mezularitza 1-3 egunetan (Murtzia).\nEskatzeko Biorecin Murtzian % 50 bakoitza


Blogak, medioak eta politika lotuta geratu dira — Eibar.ORG | Eibarko peoria\nHemen zaude: Hasiera / Blogak / Ingelesen hilerria / Blogak, medioak eta politika lotuta geratu dira\nBlogak, medioak eta politika lotuta geratu dira\nLuistxo Fernandez 2005/04/19 12:11\nBlogak eta politika lotuta egon ziren herenegun blogs and beers topaketan Elgetan: pantaila erraldoian blogak, moblogak eta emaitzak tartekatuz joan ziren. Baina fenomeno mediatiko orokorra da. Blogak, medioak eta politika lotu egin dira azken hauteskunde hauen kanpainan, eta hemendik aurrera hala jarraituko dute.\nAlfonso Rojo El Mundokoa zena, bota zuten handik, eta egunkari digital amarillo batean jarri da orain, Periodista Digital. Blog_zone izeneko atal bat ireki zuten duela egun batzuk, eta apirilaren 18an, hara!, euskarazko bi blog ere erreferentziatzen zituzten bertan:\nAmatiÃ±orena, Eibarko komunitatekoa\nAintzane Ezenarrorena Diario Vascon.\nEgunero aldatzen dute Blog_zone hori eta pantallazoak atera nituen, izan ere, gaurko desagertua da euskera bertatik.\nGoiburuan jarri zuten Ibarretxeren bloga, eta Ibarretxeren ustezko artikulua, ez dira bereak, bere kanpainako bloga baizik, EAJ-EA koalizioarena, eta agerian jarri zuten artikulua AmatiÃ±ok idatzitako mezu baten itzulpena da.\nBlogak, politika eta medioak nahastu dira kanpaina elektoral honetan. Deiak, Telecincok, DVk, El Paisek... blog mediatiko-politikoak atera dituzte azken 6 aste hauetan. Alderdi politikoek ez zuten RSSrik eta ez zuten blogeatzen, eta orain bai.\nEuskarazko medioak, ez. Jarraipen klasikoa egin diete Berria, Argia eta EITB digitalek kanpainari, berrikuntza barik.\nHonen guztiaren eragina zein ote den ez dakit. Akaso bisita asko-asko dituen blog batek, 1000 bisita izan ditzake egun batean... Eta aldiz, teleberriak miloi bat hauteslek ikusten dituzte gau horretan bertan. Eraginaren neurria hortxe dago. Baina, hala ere, medioez eta politikaz ezingo da jardun aurrerantzean konponente hau barik. Derrigorrezko bihurtuko da.


Aste honetan hasten da Gipuzkoako Bertso Idatzien Eskolartekoa | Ikastolen Elkartea\nAste honetan hasten da Gipuzkoako Bertso Idatzien Eskolartekoa\nMartxoaren 7an hasita, zazpi saio izango dira Gipuzkoako beste hainbat eskualdetan aurtengo Bertso Idatzien Eskolartekoan. Parte-hartzaile kopuruetan beste urte batzuetako kopuruaren inguruko aurreikuspena dugu; 950 ikasle daude izena emanda. Lehen Hezkuntzako 3. mailatik hasita, Batxilergora arteko tartean 4 mailatan banatuta hartuko dute parte bertso idazle gazteek.\nParte-hartze handieneko saioak Zumarragako Zelai-Aristikoa eta Orioko Kiroldegian jokatuko direnak izango dira, 200 lagunetik gorakoak biak ere.\nSaio bakoitzean ordu bete izango dute parte-hartzaileek bertsoak eta koplak idazteko, eta horren ostean beste ordu beteko saio didaktikoa izango da ikasleen gozamenerako; bertsolari gazteak izango ditugu saiotxoa egiteko. Saio didaktikoan, gainera, horretarako prestatuta datozen ikasleek aukera izango dute euren ekitalditxoa egiteko.\nSaio didaktikoa garatzen den bitartean epaimahaiak lanak aztertuko ditu eta mailaz mailako saridunak izendatu, gero, 11:30ean izango den sari banaketan sarituko direnak.\nSaioak goizez izango dira, 9:30ean hasita, eta 12:00ak aldera amaituko dira.\nBuruntzaldea-Donostialdea (Hernaniko Biteri kultur etxean, martxoak 7)\nGoierri (Zumarragako Zelai Aristi aretoan, martxoak 9)\nDebagoiena (Arrasateko Amaia antzokian, martxoak 13)\nUrola (Azpeitiko Baigera aretoan, martxoak 14)\nDebabarrena (Elgoibarko ikastolan, martxoak 15)\nUrola kosta (Orioko kiroldegian, martxoak 16)\nTolosaldea (Laskorain ikastolan, martxoak 19)\nBizkaian gazteentzat egiten den taldekako BBK sariketa ere hasita dago lehen kanporaketetan. Eskualdeka osatzen dira taldeak sariketa honetan, adinari dagokionez maila bitan (18 urte artekoa maila bat eta 19-25 bitartekoa beste bat) eta sei bertsolari aurkezten ditu talde bakoitzak, 3 maila bakoitzean.\nBizkai osoa hartzen du sariketa honen eskualde banaketak: Lea-Artibai, Busturialdea, Arratia, Uribe-Butroe, Hego-Uribe, Uribe Kosta, Durangaldea eta Enkarterri-Ezkerraldea.\nLau kanporaketa saio, finalaurreko bi eta finala da sariketaren egitura saioei dagokionean. Talde bi sailkatuko dira martxoaren 22an, Bilbon, BBK salan jokatuko den finalerako.\nAstelehena, 2020, Urria 26\nAsteartea, 2020, Urria 27\nAsteazkena, 2020, Urria 28


Musikarekin edonora | Matia Zaleak\nFraisoro zentroan amets bat dute, eta amets hau notak, zentzumenak, tresnak eta bibrazioek sortutakoa da.\nIzan ere, musika oso berezia da pertsona batzuentzat, eta gure bizi-ibilbidearen parte da, une bereziak, onak, gogorrak batzuetan, baina beti presente. Musikak oroitzapenak ekartzen dizkigu, irribarre eginarazi, sentiarazi. Nork ez du gogoratzen zure familiarekin abesten zenuen abestia? Edo pertsona berezi hori ezagutu zenuenean zegoen abestia? Edo abestuaz umorea hobetu zizuna?\nBa programa honen bitartez, musika gozatu eta erabili nahi dugu. Baina modu normalizatu, integratzaile eta komunitario batean eginaz.\nPrograma honetan 12 pertsona inguruk, musikarekin duten lotura eta gozamenagatik identifikatuta, Zizurkilgo (Loatzo) musika eskolara joan ahal izango dute 2020-2021 ikasturte osoan zehar, musika tailerretara. Horretarako bereziki prestatuta dauden musikoterapeutek zuzendutako asteroko saioak dira.\nPrograma hau aurrera eramateko parte-hartzaileen matrikulen gastuak eta garraio gastuak ordaindu behar ditugu musika eskolaraino joan ahal izateko. Eskolan egin nahi dugulako, material guztia eskura izanez, eta guretzako gune berri bat esploratuaz, horretarako prestaturik dagoena. Eta aitzakia hau erabiliaz: herrira atera, komunitatera, kontaktua izan, airea sentitu, eguraldia, jendea. Modu normalizatu batean egin, beste edozeinek egingo lukeen bezala.


Zestoar askok bat egin zuten bat Kataluniako galdeketarekin | El Diario Vasco\nCosta UrolaZestoar askok bat egin zuten bat Kataluniako galdeketarekin\nZestoar askok bat egin zuten bat Kataluniako galdeketarekin\nPlazan amaitu zen giza katea. / ARRIZABALAGA\nGED- k deituta giza katean hartu zuten parte igandean\nK. ARRIZABALAGA ZESTOA. Martes, 3 octubre 2017, 00:25\nIgandean zestoar askok bat egin zuten Gure Esku Dago ekimenak deituta zegoen giza katearekin. Alderdi politiko bateko eta besteko kideak, zinegotziak, norbanako herritarrak... denak elkarrekin, parte hartze anitza eta zabala izan zen mobilizazio honen ikurretako bat. Katalunian gertatzen ari ziren albisteak izan ziren komentatuenak, eta zabala izan zen ere gauean herritarrek egin zuten 'Kazerolada'. Esan bestalde gaurko ere hainbat mobilizazio daudela deituta.\nBatetik, 19:00etan kontzentrazioa egingo da herriko plazan eta 22:00etan kazerolada izango da, bakoitzaren etxeetatik. Horrez gain sindikatuek deituta kontzentrazioak deitu dira lantoki aurreetan.\nZestoako talde nagusiak 2 eta 1 galdu zuen Tolosaren aurka, eta beste horrenbeste egin zuten jubenil mutilek -hauek etxean 0 eta 1 galdu zuten Azpeitiko Lagun Onak taldearen aurka- eta kadete neskek, hauek 5 eta 0 galdu zutelarik Arizmendiren aurka. Oso bestelakoa izan zen kadete mutilen emaitza, etxetik kanpo 1 eta 3 irabazi baitzuten oriotarren aurka.\nOriokok ezin golik sartu Astigarragako Mundarrori Pello Añorgaren ikastaroa familian irakurtzeko zaletasuna sustatzeari buruz


Administrazioek % 28,1 murriztu dute beren defizita - Ekonomiaren KZ\nEspainiako etxekoen unitateen aurrezki-tasa errenta erabilgarriaren % 11,4koa izan zen 2021ean, 2020an erregistratutakoa baino 3,6 puntu txikiagoa, orduan lortu baitzen aurrezkiaren maximo historikoa Covid pandemiaren ondorioz, INEren arabera. Familiek errenta erabilgarria % 2,2 handitu zuten jasotako soldaten igoerari esker, baina pandemiaren ondoren jarduera berreskuratzeak kontsumoa % 6,6 igo zuen, 669.734 milioi euroraino. Era berean, inbertsioa % 69,1 handitu zen, 69.708 milioi euroraino. Etxeen finantzaketa-ahalmena inbertsioa baino handiagoa izan zenez, etxeen sektoreak 19.067 milioiko finantzaketa-ahalmenarekin kitatu zuen urtea, 2019ko itxierakoa baino zertxobait txikiagoa.\nLaugarren hiruhilekoan 176.260 milioi euro gastatu zituzten familiek, aurreko urtean baino % 9,6 gehiago. Aurrezkiak, aldiz, % 22,9 egin zuen behera, eta inbertsioak % 85.\nBestalde, eta maila agregatuan, errenta nazional gordinak pandemiaren aurreko mailak gainditu zituen hirugarren hiruhilekoan: % 9,8 hazi zen 2020ko aldi beraren aldean, eta 331.617 milioi eurora iritsi zen, 2019aren amaierako 327.109 milioien aldean. Horren arrazoi nagusia ekarpen handiagoaren ondorio da, bai soldatei dagokienez (ordainsaria % 5,6 hazi da aurreko urtearen aldean), bai enpresa-etekinei dagokienez (+% 12,5). 2019ko laugarren hiruhilekoaren eta 2020ko bigarrenaren artean, errenta nazionala ia % 25 jaitsi zen, INEren datuen arabera.\nZifra horien arabera, Espainiako administrazio publikoek 82.819 milioi euroko defizitarekin itxi zuten urtea, aurreko urteko 115.200 milioien aldean, hau da, % 28,1eko jaitsierarekin. 2021eko Barne Produktu Gordinaren (BPG) datua erabiliz, 82.819 milioi euro horiek BPGaren % 6,87 dira, eta horrek esan nahi du 2021eko defizitak hobetu egin duela Gobernuaren defizitaren aurreikuspena (BPGren % 8,4) 1,5 puntu baino gehixeago. Espainiako Bankuak abenduan egindako kalkulua ere hobetu egin da, 2021eko defizit publikoa BPGren % 7,5ean kokatu baitzuen.\nMaría Jesús Montero Ogasun eta Funtzio Publikoko ministroak aurreratu zuen 2021eko defizita aurreikusitakoa baino hobea izan zela, eta, horri esker, joan den asteartean Ministroen Kontseiluak gerrari erantzuteko onartutako planaren zati bat finantzatu ahal izango dela. Hala ere, defizit ofizialaren datua Ogasun Ministerioak argitaratutako aurrekontu-betearazpenetik eratorritakoa da, ostegun honetarako aurreikusitakoa.\n← Espainiako Gobernua, erregaien prezioen igoera artifikalagatik kezkatuta\nMiguel Angel Pagan, ekonomilaria: “Inflazioa” →\nSiemensek Gamesa burtsatik kentzea aztertzen ari du


Bizitza basamortuan | Infogunea\nAverage: 3 (385 votes)\nEzin da basamortua gizakia bizitzeko leku atsegina denik esan; baina, hala ere, basamortua aspaldi bihurtu zen gizakien bizileku. Afrikako Kalaharin, Australiaren barnealdeko basamortuan eta Estatu Batuetako mendebaldeko eta hego-mendebaldeko basamortuetan ehiztari biltzaileak aurki ditzakegu: Kung herria (boskimanoak), Australiako aborigenak eta Estatu Batuetako shoshonak, adibidez. Herri horien bizimodua ehiza eta fruitu-biltzea da. Basamortua hain leku txiroa izanik, bizitzeko beste lortzen badute ere, arazo nagusia ur-eskasia da; horregatik etengabe aritzen dira ur-putzu batetik besterako joan-etorrian.\nAipatutako herri horiek hor badaude ere, guretzat irudirik esanguratsuenak Saharako, Arabiako edota Gobiko abeltzain eta merkatari nomadenak dira. Herri horiek (tuaregak, beduinoak eta mongoliarrak) basamortuan zehar mugitzen dira beren abere-taldeekin, euri urrien eraginez sortutako belardien bila. Mugimendu horiei esker, herri horiek merkatari bilakatu dira. Oso ezagunak dira tuaregek Sahara iparraldetik hegoalderantz eta alderantziz egiten dituzten bidaiak, edota beduinoek Ekialde Hurbileko basamortu guztietan zehar egiten dituztenak. Dena den, halakoen bizimodua ezin da moldatu oasi eta ibai alboetan bizi diren nekazariekin dituzten harremanik gabe. Nekazariok ura agertzen den lekuetan kokatzen dira eta, ureztatzeko teknikak erabiliz, gai dira oinarrizko nekazaritza abiarazteko.\nBeste lekuetan bezala, basamortuan ere handia izan da gizakiaren eragina. Horrela, Egipton, Mesopotamian (gaur egungo Irak eta Siria), Pakistanen, Perun eta, zer esanik ez, oasi askotan, ureztatzeko teknikak erabiliz, basamortu zena lur emankor bihurtu dute.\nAipatutako ureztatze-lan horiengatik zein nekazaritzan eta abeltzaintzan teknika desegokiak erabiltzeagatik, lehenago estepa edo sabana zena basamortu bihurtu da zenbait lekutan.\nBi eragin horiek, gainera, areagotu egin dira gure egunotan: Arabiako penintsulan, Egipton, Libian… ureztatze-lan erraldoiak egiten dira. Biztanleriaren hazkundeak, bestalde, presio izugarria egiten du lurzoruaren gain eta, horren guztiaren ondorioz, lurra pobretu ez ezik, poliki-poliki basamortu bihurtzen ari da.\nHorrez gain, mundu mailan gertatzen ari den aldaketa klimatikoaren eraginez, gero eta euri gutxiago egiten du eskualde askotan eta, egiten duenean, oso gogor egiten du.\nBatak zein besteak ondorio bera du: lurzorua galdu eta basamortua sortzea. Basamortua da munduan zabaltzen ari den bioma bakarra, horrek dakartzan ondorio sozio-ekonomiko, politiko, demografiko… eta guzti.\nAmaitzeko, basamortuaren ustiaketa aipatzean, petrolioa edota gas naturala ateratzeko dorreak datozkigu gogora. Petrolioa leku askotatik ateratzen da, baina munduko ekoizlerik handienak Arabiar penintsulakoak (Saudi Arabia, Kuwait, Qatar...) eta Afrika iparraldekoak (Aljeria eta Libia) dira. Ekoizpen horrek, oso etekin ekonomiko handiak ematen ditu eta biztanleriaren bizimodua aldatzea ekarri du; hain ezagunak eta famatuak ziren beduinoak eta tuaregak desagertzeko zorian daude; bai eta, beraiekin, milaka urtetan iraun duen bizimodua ere.\nGizakia eta oihan tropikala\nKlima epeleko basoen etorkizuna\nTundraren erabilera ekonomikoa


29 « abendua « 2020 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 29 abendua 2020 17:00\nGorka Urtaran alkatearen prentsaurrekoa\nGobernu-batzordearen ondoren, Vitoria-Gasteizko alkate Gorka Urtaranek Udalaren gaur egungo gaiak hizpide izango ditu.\nParte hartzaileak. Vitoria-Gasteizko alkate Gorka Urtaran\nEguna. Asteazkena, abenduak 30\n(Pdf-z gaurkotua) Urte Zaharrean eta Urte Berrian bide publikoan material piroteknikoa jaurtitzea debekatu du Udalak\nKategoriak: Prentsa oharrak — Etiketak: koronabirusa, material piroteknikoa, Urte Zaharrean eta Urte Berrian — Komunikazio Zerbitzua / Servicio de Comunicación — 14:17\nUdalak atera duen bandoaren arabera, “berariaz debekatzen da bide publikoan petardoak, trakak, suziriak, bengalak eta beste edozein artikulu pirotekniko erabili eta jaurtitzea Urte Berriaren hasiera ospatzeko“.\nBaldin eta bide publikoan ez bada, 00.00tik 00.15era utziko da horrelakoak erabili eta jaurtitzen.\nOrobat, debekatuta dago kotiloiak eta antzeko ospakizunak egitea.\nCovid-19ak eragindako pandemiari aurre egiteko ezarri diren osasun-neurriak betetzeko hartu da erabakia.\n(EUSK) Gabonetako bandoa 2020\nUdalak 189.631 euro jarriko ditu 75 kirol erakunderi laguntzeko\nKategoriak: Prentsa oharrak — Etiketak: dirulaguntzak, Gasteizko Udala, kirol erakundeak — Komunikazio Zerbitzua / Servicio de Comunicación — 12:38\nGasteizko Udalak 189.631 euro jarriko ditu 75 kirol erakunderi laguntzeko; dagoeneko ebatzi da dirulaguntzak emateko deialdia, eta ALHAOn argitaratu.\nBatetik, 65.223 euro bideratuko dira elkarte, talde eta federazioek antolatutako jarduera hauetara: jolas kirola, urteko programak, kirol ekitaldi herrikoiak eta kirol eta prestakuntza campusak. Bestetik, 32.815 euroko laguntza emango da txapelketak, oroitzapenezko probak eta tradizionalak antolatzeko; 43.303 euro, lehia mugatuko kirol ekitaldi handietarako; 29.253 euro, herri kiroletarako; 16.227 euro, kirol-taldeek Estatu mailako lehiaketa ofizial federatuen egutegian parte hartzeko, eta 20.392 euro, beste jarduera batzuetarako.\nInfo gehiago: https://bit.ly/38Kr4Ne\nKomunikabideentzako oharra: Hedabideentzako akreditazioak Errege Magoen ikuskizunetarako\nKategoriak: Oharrak — Komunikazio Zerbitzua / Servicio de Comunicación — 12:34\nUrtarrilaren 4an eta 5ean “Badatoz Errege Magoak”ikuskizuna izango da Mendizorrotzeko kiroldegian.\nHorren berri eman nahi duten kazetariek aurretiaz izena eman beharko dute edukiaren araudia betetze aldera. Sarrera C atetik egingo da.\nUrtarrilaren 4a honela izango da:\n11:00. Meltxor, Gaspar eta Baltasar erregeek elkarrizketak eskainiko dizkiete komunikabideei.\n11:30. Ateak irekitzea. Elkarrizketak egin ahal izango dizkiote publikoari sarreran eta irteeran. Baina ez kiroldegi barruan\n12:00. ‘Badatoz Errege Magoak’ ikuskizuna. Akreditatu diren kazetariek eurentzako eserlekua gordeta izango dute eta irudiak hartu ahal izango dituzte. Ezin izango dute ikuskizun osoa grabatu.\nUrtarrilaren 5ean, 18:00etan, sartzen utziko zaie aurretiaz izen eman duten hedabideei. Egun horretan ezin izango diete elkarrizketarik egin Errege Magoei. Saio hori udalaren webgunean emango da, streaming bidez.\nKiroldegian sartu nahi duten hedabideek mezu bat bidali beharko dute cvilloria@vitoria-gasteiz.org helbidera, abenduaren 30eko (asteartea) 15:00ak baino lehen, eta datu hauek zehaztu:\nBetetzen duen lana (kazetaria, argazkilaria, kameraria…)\nMendizorrotzera joango den eguna/egunak:\nKazetariek udal teknikarien jarraibideak bete beharko dituzte une oro.\nUdaltzainen eta suhiltzaileen esku-hartzeak\nKategoriak: Udaltzaingoaren eta suhiltzaileen jakinarazpenak — Komunikazio Zerbitzua / Servicio de Comunicación — 11:21\nAzken 24 orduotan, Udaltzaingoak zirkulazioko hamar istriputan lagundu behar izan du eta lagun bat zauritu da horietan.\nSuhiltzaileek atzo Margarita Nelken kalean sutan zegoen edukiontzi bateko sua itzali behar izan zuten eta A-132 eta A-1 errepideetan galtzadatik atera ziren ibilgailuk eragindako bi zirkulazio-istriputan lagundu zuten.\nSan Antonek sariak banatu ditu gasteiztarren artean 17 urtarrila 2022\nGasteizek eta Arabak gastronomia, kultura eta kirol arloetako tokiko erreferenteen eskutik egingo dute promozioa Fiturren 13 urtarrila 2022\nHamar obratik gora dira abian Gasteizko espazio publikoan, urte hasieran 13 urtarrila 2022\nBEI ezartzeko prozesuak beste pausu bat emango du, bidaiariekiko lehenengo probak eginez 12 urtarrila 2022\nGasteizek 6,5 milioi euroko Enplegu Plana jarri du abian, 710 kontraturaino sortzeko eta ekonomia suspertzen laguntzeko 12 urtarrila 2022\nSanta Agata bezpera eguneko errondetan parte hartu nahi duten abesbatzentzako izen-ematea ireki da\nZerbitzurik gabeko hiri-autobus geltokia: Aretxabaleta/Pueblo (L3/L9)\nAmaitu dira Mendebaldea proiektuaren III. faseko ereiteko eta landatzeko jarduerak (Ariniz ingurua)\nAntzokien Sareko neguko denboraldiko abonamentu irekia eskuratzeko hitzordua: eskabidea, urtarrilaren 18tik aurrera\nZurrumurruen aurkako topaketan parte hartzeko izen-emateak, irekita


Vitoria-Gasteizko Udalaren web-orria - Olarizuko lorategi botanikoa - Espazioak eta bildumak\nLorategi botanikoak hainbat espazio eta landare bilduma ditu.\nAlde batetik, Europako basoen arboretoak eta landare erabilgarrien lorategiak landareen ordezkaritza zabala eskaintzen dute. Bestalde, Olarizuko dehesak eta muinoak gure ingurunean berezkoak diren landare formazio naturalen eta erdinaturalen lagin interesgarria dute.\nLorategiak baditu landare interesgarriz osatutako beste espazio batzuk ere: lakua, aintzira eta larrea.\nArboretoak 30 hektarea inguru ditu, eta Olarizuko lorategi botanikoko landare bizien bilduma nagusia biltzen du. Basoko 500etik gora espezieko bilduma da. Jatorriko eremu geografikoaren arabera ordenatuta daude, kontinenteko 5 bioma nagusietako baso-paisaien berri ematen duten 29 baso-formazioetako 144 baso-motatan. Europako 5 biomak dira mediterraneoak, submediterraneoak, epelak, borealak eta goi-mendikoak.\n> Arboretoari buruzko informazio gehiago\nLandare erabilgarrien lorategia\nEraldatzen ari den espazioa da landare erabilgarrien lorategia, eta landareek eta gizateriak duten harremanaren berri emateko bilduma tematikoen lorategia izan nahi du.\nBertan dauden landare-bildumak historiako garai ezberdinetan bildu edo landatu izan dira, askotariko helburuetarako: elikatzeko, osasungintzarako, apaintzeko, usain-belar gisa erabiltzeko, magia- eta erlijio-kontuetarako, tindatzeko, zuretarako, energia sortzeko, ongarri berde gisa… Euskal Herrian mehatxatuta dauden eta interes botanikoa duten basalandareen bilduma ere badago.\n> Landare erabilgarrien lorategiari buruzko informazio gehiago\nOlarizuko dehesan, hiria hornitzeko aziendak larratzen ziren antzina; baina, denborarekin, aisiarako berdegune bihurtu da (Olarizuko zelaiak). Bertan, zenbait makal, lizar, haritz eta astigar landatu zituzten, hor-hemen, grafiosiak jota gaixotu ziren zumar zaharrak ordezkatzeko.\nGaur egun, lorategi botanikoaren barruan daude zelaiok, eta, aspaldidanik, lehengoratzen eta sendotzen ari dira antzinako dehesako habitat naturalak: hariztia, zingirak eta belardi/ihidiak, eta baso-heskaiak. Nabarmentzekoak dira nartzisoen (Narcissus asturiensis eta N. bulbocodium) loraldiak udaberrian eta azafrai zangarraren (Crocus nudiflorus) eta askari-lorearen (Merendera montana) loraldiak udazkenean.\nArabako Lautadako tontor txikietako eta Gasteizko mendien oineko landaredia naturalaren eta floraren lagin ederrak eskaintzen ditu Olarizuko muinoak: era askotako sastrakadi eta belardiak, espezie ugariz hornituta daudenak (kontserbazio-balio handikoak batzuk) eta erkametz- eta arte-arboladien ale bakanak inguratzen dituztenak.\n> Dehesari eta muinoari buruzko informazio gehiago\nOlarizuko aintziraren helburua da Europako flora urtarraren eta urlehortarraren aniztasuna erakustea. Hezegune kontinentaletako ehundik gora landare bildu dira bertan, bai eta itsasbazterretako batzuk ere.\nUretako landareen (hidrofitoen(Beste leiho batean irekiko da)) artean nabarmentzekoak dira nenufar horia eta nenufar zuria —Euskal Herrian desagertzeko zorian dago azken hori—. Aintziraren ertzetan, landare urlehortarren (helofitoen(Beste leiho batean irekiko da)) bildumak ikus ditzakegu.\nLatitudearen arabera —mediterraneoa, epela eta boreala— ordenatuta daude landareak, eta, besteak beste, junkazeoak, ziperazeoak, karizeak eta beste flora-talde batzuk bildu dira bertan, adibidez: lezka arrunta, bolligoia, uretako ostargi-belarra, kalamua, txinpart-belarra…\nAintziraren ondoan muino txiki bat dago, eta, bertatik, lorategiaren eta haren inguruaren ikuspegi pribilegiatua mirets daiteke, arboretoko basoek osatzen duten zuhaitz-droselaren gainetik. Bertako landare-bildumetan, Arabako muinoetako landaredia bildu da, batetik, eta lurraldeko mendietako kareharrizko harkaitzetakoa, bestetik.\nHauek osatzen dituzte Arabako muinoetako landare-formaziorik ohikoenak: ipurudiek, Aphyllanthes monspeliensisez osatutako larreek eta elorri-triskez eta espireaz osatutako otabera-sastrakadiek (ongi kontserbatutako lurzorudun hegalak estaliz) eta ezpeldun miter-basoek (eguteretan eta erlieberik sakonenetan, lurzorurik pobre eta harkaiztsuenetan).\nKareharrizko harkaitzetako eta beste harkaitz-irtengune batzuetako landaredia, berriz, hauek osatzen dute, besteak beste: ipurudi herrestariek, kuxin-formako elordi eta sastrakadiek (zenbait espeziez osatuta, adibidez, Genista eliasennennii izenekoaz), otsapagoak edo haitzetako arantzak, arrosek eta andere-mahatsek, ezkaiek eta harkaitzetako teak.\nBelarki-komunitateei eskainitako espazioa da larrea, eta Eraztun Berdeko hainbat tokitan belarra moztearen eta belar-sastrakak garbitzearen hondarrak ereinda sortu da. Gasteizko belardi naturaletako lau bilduma biltzen ditu. Urteen poderioz, larrea aberastu egin da, EAEko eta penintsularen iparraldeko orkideen, erraboildunen eta beste geofito batzuen espezie ugariz.


Pornografia: 2016ari datuak jartzen • ZUZEU\nUrte amaitu eta berria hasi bezain pronto hedabide askok egiten dituzte errepaso lanak, Zuzeu bera horren adibide: urteko txio onenak, urteko idatzi bisitatuenak, eztabaidatuenak… Beste eskala batean, beste tematika, datu, ikuspuntu eta grafiko batzuetan oinarrituta, Pornhub atariak ere berea egin du; interesgarria da begirada bat eskaintzea, azalekoa bada ere. Mundu mailako datuez gain okupatzen gaituzten bi estatuetakoetan zentratu naiteke soilik, Euskal Herriko mailako informazioa ez dagoenez.\nPornhub ataria Montrealen sortu zen, 2007an, bereziki argazkigintzan zentratuta. eta berehala MindGeek konglomeratuak erosi zuen. Egun web orri pornografiko bisitatuena ez den arren (hori “xvideos” omen da), eduki aldetik atari handiena da. Edozer gauza topa daiteke, baita zelebrekeria handienak ere: famatuen bideoak, pokemon erotikoa, telesail eta film ezagunen bertsioak, marrazki bizidunak, bideo-joko estilokoak, politika…\nGoazen bada, puntuz-puntu. Lehenik eta behin hemen duzue web horri honek 2016ean zehar izandako mugimenduaren laburpena:\n23 bilioi bisita web orrira.\n64 milioi eguneko.\n2,6 milioi orduko.\n91.980.225.000 bideo ikusi dira.\nFrantziar estatuari buruzko datu dezente biltzen zituen idatzi bat egin zuen Pornhub atariak iaz. Berria ez dena: frantziarrak nazionalistak direla. Bilatzaileetan gehien erabili diren etiketak “Frantzia”, “frantziarra”, “amatxo frantsesa” edo “beurette” izan dira. Azken hitz hau jatorri arabiarrekoak izendatzeko erabiltzen da Frantzian; badirudi, beraz, gorantz doan xenofobia ekonomikoa dela, ez hainbeste arrazarekin lotutakoa.\nAlboko grafikoetan dituzue ikusgarri hainbat datu.\nBestalde, nahi ditugun Elkargo eta Helep-ak egiten jarraitu dezakegu, baina Ipar Euskal Herria Akitania da unibertso pornografikoan; heldutako fruituak maite dituzte, antza.\nFutbol partida garrantzitsu bat dagoenean, Pornhub atariak nabaritzen duen bisita beherakada inon baina handiagoa da estatu espainiarrean, hemen adibide bat. “Todos con la roja“, hankarte zein selekzio. Beste datu kurioso bat: zerrendaburu estatu espainiarra, eta amaieran frantziarra.\nHurrengo grafikoan estatu espainiarrari dagokion informazioa laburbiltzen da; ikusten duzue hauen joera ere espainairekin zerikusia dutenak bilatzea dela.\nEta zerk batzen ditu Frantziar eta Espainiar Estatua? Uzkiak. Misterio, desio eta plazer iturri den gibeleko leize ezkutua. Euskaldunak kolore ezberdina emango genioke mapa honi edo ez?\nAmaitzeko, genero ikuspegia. Zer bilatzen dute emakumeek, eta zer gizonek? Zein da bisitari proportzioa batetik zein bestetik?\n2016, Datuak, estatu espainiarra, frantziar estatua, informazioa, Pornhub, pornoa, pornografia, sexua\nCristina Pedrocheren soinekoa\nZer duzu buruan “Pornografia: 2016ari datuak jartzen”-ri buruz\nkaixomaitia.eus 2017-01-12 17:04\nKaixo Zuhaitz! Iazko datuak guk ere izan genituen hizpide geure blogean.\nDatu interesgarriak benetan! Iruzkin ederra, zorionak!


Bilboko udal-hilerrian nitxoen estalkiak iragazgaizteko obrak egiten ari dira. - Bilbao Zerbitzuak\nBilboko udal-hilerrian nitxoen estalkiak iragazgaizteko obrak egiten ari dira.\nBilboko udal-hilerrian nitxoetarako hamar eraikinen estalkiak iragazgaizteko obrak egiten ari dira.\nUztaila eta abuztuaren bitartean, hilerriko Mungiako errepidearen sarreraren eskuinaldean dauden nitxoen eraikinetako sabaiak iragazgaizteko lanak egin dira, 14,15 eta 63 etxaldien artean.\nObra hauek egin dira: nitxoen estalkiak konpondu, akabera solteak pikatuz eta estalkiak garbituz; maldak sortu, arlitaz arinduko morteroarekin; arbelezko oihal asfaltikoa jarri, zinkezko baketoiarekin, goteroi gisa; sabaien zarpiatuak eta hondatutako fronteak xehatu, eta horiek konpontzeko eta pintatzeko morteroa aplikatu. Proiektua Sektore Publikoko Kontratuen Plataforma lizitatu da eta 61. 128,00€-tan esleitu da, gehi 12.836,88€ BEZaren kontzeptuan; beraz obraren guztizko kostua 73.964,88€-koa da.\nJarduera honek jarraitasuna ematen die Loiuko aireportuko instalazioekin, BI 737-Erandio/Larrabetzu errepidearekin eta Derioko etxebizitzekin muga egiten duen hilerriaren perimetroko hormari atxikitako elementuetan egindako ekitaldiei, urte gutxi dituzten arren, egitura hondatzen duten eraikinetan, bere garaian teilatu lauarekin eta estalkien iragazgaizte-tratamendurik gabe eraiki baitziren. Euria hormigoian sartze da eta nitxoak dauden eraikinen barrualdeari eragiten dio.\nEsku-hartze honen bidez, arrisku horri aurrea hartu nahi zaio, eta nitxoetara euri-urik sar ez dadin saihestu nahi da; aldi berean, uraren efektuak hondatutako zatiak berreskuratu nahi ditugu, kaltetutako arkitektura-multzoaren eta, oro har, Bilboko hilerriaren beraren mantentzearen irudi negatiboa eragiten baitute.\nZereginaren tamaina eta eragin ekonomikoa kontuan hartuta, bai eta baliabide propioen eskuragarritasuna nahikoa ez denez hura osorik eta behin bakarrik egiteko, aurreikusten da ekimen honek jarraipena izango duela datozen urteetan, eta azkenean, nitxoen eraikuntza guztiek elementu horiek izango dituztela hobeto kontserbatzeko.


Zierbenako Udala - Zierbena eguna 2011\nZierbena eguna 2011\nZierbena Abantotik banatu zenetik 19 urte pasatu dira eta hori ospatzeko, Udaletxeko plazan jaia ospatuko da urriaren 15ean.\nGoizeko hamaiketan hasi eta gaueko hamarretan amaituko den jai programaren barruan izango dira, hain zuzen ere, trikitixa, meza, abesbatzaren parte-hartzea, ohorezko aurreskua, hamaiketakoa, haur-jokoak,, euskal dantzak eta parrilla jana, fanfarrea, kontzertua eta su artifizialak. Eskaintza horrekin, herritarrek itzel pasatu ahal izango dute.\nZierbenako 582 herritarrek Abanto-Zierbenako Udalean banatzeko eskaera aurkeztu zutenean hasi zen guztia 1987 urtean. Lau urte beranduago, 1991ko martxoaren 24an erreferenduma egin zen eta horretan erroldako %75ak hartu zuen parte. Emaitza ondorengoa izan zen: %70,66k aldeko bozka eman zuen eta %5,84k ezezkoa.\nHerritar horien nahia, hiru urte eta bost hilabete beranduago lortu zen, Bizkaiko Foru Aldundiak proposamen berria aurkeztu ostean eta berorrek, herri berria Zierbena deituko zela eta udalerriaren hiriburutza La Cuestan egongo zela adostu ostean.


barren.eus - Santanetako paella lehiaketarako eta danborradetarako izena emateko epea zabaldu dute Mendaron\nSantanetako paella lehiaketarako eta danborradetarako izena emateko epea zabaldu dute Mendaron\nArgitaratua: 2022-06-16 16:16\nSantanetako jai-egitaraua ixteko beste bilera bat antolatu du Mendaroko Udalak ekainaren 24rako (barikua). Egitarauan lekua izango duten Santanetako Kuadrilla Eguneko paella lehiaketarako eta haurren zein nagusien danborradetarako izena emateko epeak zabalik daude.\nSanta Ana jaiak antolatzeko bilera irekia antolatu du Mendaroko Udalak ekainaren 24rako (barikua). Lagun Betikoak elkartearen ondoko lokalean egingo dute bilera, 19:00etan. Udaletik parte hartzera eta ekarpenak egitera deitu dute.\n• Paella lehiaketa\nUztailaren 23an egingo den kuadrillen eguneko paella lehiaketarako izena emateko epea zabaldu du Udalak. Hilaren 26ra arte egongo da izena emateko aukera Uztargi, Ormola eta Aitzbeltz tabernetan. 10 euro ordaindu beharko dira eta prezioaren barruan sartuko da Udalak banatuko duen kamiseta ere. Paella lehiaketa 13:00etan hasiko da eta 14:30erako amaituta izan beharko da. Parte-hartzaileek derrigorra izango dute Udalak emandako osagaiak erabiltzea.\n• Danborradetarako izena emateko epea ere, zabalik\nHAURREN DANBORRADA: Uztailaren 24an ospatuko dute Mendaron Umeen Eguna, eta ohi legez danborrada egingo dute arratsaldean, 18:00etan. LH1etik LH6ra arteko ikasleek izango dute parte hartzeko aukera. Hala ere, HH5ekoei ere zabaldu diete aukera egun horretan danborrada aurretik goxokiak banatzen ibiltzeko. Danborradara joan nahi dutenek Arno Guraso Elkarteak familiei zabaldu dien formularioa bete beharko dute. Azken eguna: ekainaren 28a. Entsegu egunak uztailaren 5, 12, 19 eta 21ean izango dira. Frontoian egingo dituzte entseguak, 19:30ean, eta bai entsegu egunetarako eta baita danborrada egunerako ere gerriko bat inguratzeko eskatu diete antolatzaileek gurasoei. Danborrak Arnokoek eurek banatuko dizkiete.\nNAGUSIEN DANBORRADA: Santio Egunez, uztailaren 25ean, izango da helduen danborrada, eta aurreratu dituzte zeintzuk izango diren entsegu egunak. Uztailaren 6, 13 eta 20an. Entseguak frontoian egingo dituzte, 21:00etan


Araba Erdialdeko Lurralde Plan Partziala (LPP) berrikusteko\nGobernu organoak, udal ekintzak...\nToki interesgarriak, Done Jakue Bidea, non lo egin...\n2019ko amaieran hitzarmen bat sinatu zuten Arabako Foru Aldundiak eta Eusko Jaurlaritzak, Araba Erdialdeko Lurralde Plan Partziala (LPP) berrikusteko prozedurari hasiera emateko. LPP eremu geografiko zehatz baten lurralde-garapenaren ibilbidea definitzen duen dokumentua da, kasu honetan, Araba Erdialdearena.\nUne honetan Herritarren Partaidetza Prozesuaren lehen fasean gaude, estrategia hau lurralde honetan bizi garen guztion artean berrikustea helburu duena. Lehenengo etapa honetan, Herritarren Partaidetzaren ardatza Araba Erdialdeko LPParen Aurrerapen Dokumentua da, dokumentu irekia eta lan-prozesuan dagoena. Dokumentu osoa honako esteka honetan kontsulta daiteke:\nMezu elektroniko honen bidez, parte hartzeko prozesuan parte hartzera gonbidatu nahi zaituztegu, eta ahalik eta pertsona gehienengana iristen laguntzea eskatu nahi dizuegu.\nLPParen edukiei buruzko parte-hartzea publiko guztientzat eskuragarri izateko eta ahalik eta pertsona gehienen parte-hartzea bultzatzeko, Araba Erdialdeko LPParen edukiak zabaltzeko zuen sare sozialen bidez parteka ditzakezuen baliabideak garatu dira. Era berean, eskertuko genizueke argitalpenetan etiketak jartzen badizkizuegu, horien edukia partekatzea.\nDokumentua zabaltzeko, honako hauek sortu dira:\n> Parte-hartze Gida bat, parte-hartzearekin lotutako alderdiak jasotzen dituena eta Aurrerapenaren dokumentua laburbiltzen duena.\n> Partaidetza-inprimaki bat LPParen hainbat alderdi ezagutarazteko, dibulgazio-izaerarekin.\n> #LPP_ArabaErdialdea_aurrerapena bidez, prozesuari buruzko albiste guztiak jarraitu ahal izango dira.\nParte-hartzea bultzatzeko, honako hauek sortu dira:\n> Herritarrentzako online postontzi ireki bat, proposamenak formatu librean bideratzeko.\n> Herritarrak parte hartzera gonbidatu nahi ditugun bost saio presentzial egingo dira. Saio bakoitza Erdialdeko Arabako kuadrilla batean egingo da, 18:00etan. Izen emateak hemen.\n> 2022ko maiatzaren 17a, asteartea - Legutio, Kultur Etxea\n> 2022ko maiatzaren 18a, asteazkena - Santikurutze Kanpezu, Senpa gunea\n> Osteguna, 2022ko maiatzaren 19a - Zuhatzu Kuartango, Udalbatza Aretoa, Udaletxea\n> 2022ko maiatzaren 24a, asteartea - Agurain, Manu Yanke aretoa, Udala\n> 2022ko maiatzaren 25a, asteazkena - Vitoria-Gasteiz, Balio Anitzeko 1. Aretoa, Campillo Gizarte Etxea\nFichero relacionado jaitsi\nHiri Antolamenduk Plan Orokorra\nKultura eta Kirol saila\nInteresgarrian diren telefonoak\nGure Herrietako argazkiak\nLehiaketak eta erakusketak\nErkametza - Burgeluko Udaletxeko abesbatza\nUdalerriko ohar historikoak\nDigitalizatutako dokumentu historikoak\nHistoria duten eraikinak\nArtxibategiko dokumentu komentatuak\nUdalerriari buruzko bibliografia\nBurgeluko Emakume Garbitzaileak\nArgomaizko Emakume Garbitzaileak


Iraganeko eta oraingo doinuek bat egiten dutenean. Deia, Noticias de Bizkaia\nIraganeko eta oraingo doinuek bat egiten dutenean\nGernikako bonbardaketa oroituz, Bernardo Atxagaren ‘Markak’ liburuko tesia hartu zuen iaz Hannot Mintegiak, izen bereko dokumentala egiteko;orain Aitor Etxebarria ‘El_Txef_A’-k diskoa argitaratu du, dokumentalean oinarrituta\n2017(e)ko maiatzaren 14a, igandea - 11:44etan eguneratua\nGoian, Hannot Mintegia eta Aitor Etxebarria, ‘Markak’ biniloa eskutan. Eskuinean, zuzeneko eMinteemanaldietarakoosatu duten taldea. (JOSE MARI MARTINEZ / AITOR MATAUCO)\nMemoria kontzientzia da. Ez balego memoriarik, erabat galduta egongo ginateke, eta poliki-poliki harri bihurtuko ginateke. Ahanzturaren eta gogoratzearen arteko lehia benetan zaila da”. Memoriari buruzko kezka etengabekoa da Bernardo Atxaga idazlearen ibilbidean, eta gai hori hartu zuen oinarri Gernikako bonbardaketaren oroimenetik abiatuta sortutako Markak liburuan.\nGertaera batek pertsonengan duen eragina, horiengan uzten dituen markak. Atxagaren tesi hori bereganatuz sortu zuen izen bereko dokumentala Hannot Mintegia zuzendariak. Bertan, duela 80 urte eraso horrek markatutako hiriaren memoria kontatzen da. Sor-tzaile eta gernikar bezala, orain dela 80 urte gertatutako bonbardaketak herritarrengan izandako eraginaz hausnartu zuen.\nETB telebista katearen enkargua izan bazen ere, Mintegiak berehala bilakatu zuen proiektu pertsonal. Oier Plaza gidoilari eta zuzendari laguntzailearekin batera, Gernikaren “erretratua” egitea hartu zuten xede gisa. “Iragana, oraina eta horien arteko harremana inmortalizatu nahi genuen, herria kanpotik zelan ikusten den zein bertakoek zelan ikusten duten...”, kontatu du dokumentalaren egileak. Oier Plaza Atxagaren liburuaz gogoratu zen, eta idazlearekin hitz egin ostean, parte hartze aktiboa izan zuen proiektuan hark ere. Gertakari zehatzetik harago joan zen Mintegia, izan ere, Gernikan herritarren artean gaur egun dagoen “sorkuntza mugimendua” islatu nahi izan zuen. Iragan ilun horrek jendea zelan mugiarazi duen, horrek herritarrengan izan duen eragina aztertu zuten. “Ahal genuen neurrian horri justizia egin nahi genion. Badakigu sortzaile eta herritar piloa dagoela Gernikan eta Gernikaren-tzat lanean eta hori erregistratu nahi izan genuen dokumentalean”.\nGertakariei doinua jarriz Aitor Etxebarria musikari gernikarra arduratu zen dokumentalaren soinu banda sortzeaz. El_Txef_A gisa hamar urtez aritu da Etxebarria eta, gernikarra izanda, momentu ezin hobea iruditu zitzaion zinemarako lan horretan buru belarri jartzeko. Lehen aldiz sinatu du bere izenarekin musikariak. Iragan udazkenean estreinatu zuten dokumentala, Donostiako Zinemaldian. Mintegia eta Etxebarria ere hain pozik geratu ziren egindako lanarekin, pentsatu zuten ideia bikaina izan zitekeela Gernikako bonbardaketaren 80. urteurrenean binilozko disko berezia ateratzea, Markak izenekoa hori ere. Bere profila dela-eta, atzerrian ezaguna da Etxebarria eta hori baliatu nahi izan du gertakariaren oroitzapena gehiago hedatzeko. Atzerrian Picassoren koadroa ezaguna dela dio, baina gertatutakoa ez hainbeste. “Diskoak nazioarteko oihartzuna izango du, eta nire erara esportatu nahi izan dut Gernikako kontakizun hori. Agian, horrela, diskotik dokumentala ikustera pasatuko dira, eta beraz, historiara”, kontatu du musikariak.\nSoinu banda sortzeko prozesua “naturala” eta “erraza” izan zela kontatu du Mintegiak, eta nahiz eta dokumentala grabatuta ez egon, gidoia nahiko zehaztuta zegoen hasieratik. Mintegiak zein Plazak bazekiten elkarrizketatuak nortzuk izango ziren eta zer esango zuten, gutxi gorabehera, musikariari tonua momentu bakoitzean zelakoa izan behar zen esateko. Dokumentalerako “bereziki” sortu zuen musika Etxebarriak, hasiera-hasieratik zirriborroak eginez. “Erabakiak berehala hartzen ditut gehienetan, inpultsiboki. Hasieratik izan nuen argi, barruan nuen zerbait zen abesti bakoitzaren esentzia, kolorea eta sentsazioa zein izan behar zen”.\nHamar kanta ondu ditu musikari gernikarrak dokumentalerako eta horiek entzun daitezke Markak diskoan. Kontatzen duenez, kazetari batek esan zion harritu egin zuela bere musikak, izan ere, ez zituen espero “horren doinu ederrak” halako egoera dramatikoa irudikatzeko. “Gertatutakoa basakeria bat izan zela ahaztu gabe, egun Gernikan dagoen mugimendu fresko horrek argitasun sentsazioa ematen dit niri. Diskoan badaude oso tristeak diren pasarteak, baina ni belaunaldi berrietakoa izanik, gaur eguneratu egin dut sentsazio hori, eta orainaldiko positibotasuna ere sartu dut”.\nBetirako testigantzak Tia Luisita du izena biniloko seigarren piezak. Dokumentalean ageri den testigantza bat bere horretan jaso dute diskoan. “Oier lankidearen senidea zen. Iaz hil zen. Oso komunikatzaile ona zen, grazia handikoa”, kontatu du Mintegiak. Jende gehienak ezagutzen ez zuen testigan-tza bat eman zuen berak, orduko garaiko kontraesan asko agerian utziz. “Gernika oparotasunera ailegatu zen arma fabrika potenteak zituelako, eta arma horiek 36ko gerran erabili ziren, bando bietan. Herria suntsitu ostean, jende askok arma fabriketan lan eginez lortu zuen aurrera ateratzea. Beste gerra batzuetan erabiliko ziren armak. Tia Luisitak oso era naturalean kontatzen zuen hori”, azaldu du Mintegiak. Etxebarriak dioenez, lekukotza diskoan sartzea erabaki zuenean, ez zuen hainbeste baloratu. “Ez nuen asko pentsatu, baina jendeak esan dit ea benetan konturatzen naizen gerrako kontakizun bat disko batean grabatuta dagoela. Eta egia da, betirako geratuko da hor eta entzuten duen orok ezagutuko du gertatutakoa. Biniloak markak ditu, eta hor ere badago jokoa”.\nSortzaile biak gernikarrak izanda, ezinbesteko lotura dute bonbardaketarekin Mintegiak eta Etxebarriak, modu batera edo bestera. Euren marka propioa. “Etxean beti kontatu izan dizkidate gauzak, bai amamak eta baita amak ere. Amama Muxikan egon zen, eta bere ama -nire birramama- Gernikan. Orain nik horrelako lan berezia egin ahal izatea sekulakoa iruditzen zait”, kontatu du Etxebarriak. “Gure aitona-amonak dira azken kontaktu zuzena gertakariarekin. Nireak jada ez daude bizirik, orduan, seme-alabak izatekotan, haiek ez dute kontakizun hori zuzenean jasoko. Disko honekin ondare bat utzi nahi izan dut, nolabait, nire ekarpen xumea”, azaldu du musikariak.\nMEMORIA, HERRI EKIMENETIK Testigantza historikoak eta gaur egungo mugimenduak uztartu dituzte dokumentalean. “Gernikaren erretratu bat egin nahi izan genuen, erakutsi gaur egungo hiriak iraganarekin dituen loturak, markak”, azaldu du Mintegiak. Orain dela bost urte, bonbardaketaren 75. urteurrenean Lobak egitasmoa sortu zen herrian. Konturatu ziren laster ez zela geratuko testigantzak modu zuzenean emango zituen adineko herritarrik eta hainbat gazte batu ziren, bonbardaketaren gertakari historikoa ikuspegi ezberdinetatik lantzeko asmoz. “Herrian gehienok ezagutzen dugu elkar, baina hor elkarlan polita sortu zen, Astra eta Lobak ekimenaren bidez”, kontatu du Etxebarriak. “Herritarrek era libreagoan eta euren burua antolatuz egindako urteurrena izan zen, bakoitzak nahi zuen ekarpena eginez. Ia ai-tzakia moduan hartu zen, jendea batzeko”, gehitu du Mintegiak. Etxebarria bera ekimenaren hasieran egon zen, baina lana eta bidaiak zirela-eta, alde batera utzi behar izan zuen. “Biniloa horri lotuta jarraitzeko ere egin dut, izan ere, memoria berreskuratzeko eta jendea batzeko ekimen polita da”, uste du musikariak.\nAurtengo urteurrena “oso berezia” izan dela komentatu dute Mintegiak eta Etxebarriak. “Guretzako beti izan da instituzioen aldetik edo ofizialki gogoratzen den zerbait. Urrun gelditzen den zerbait izango balitz bezala. Baina azken urteotan, herritik sortu diren ekimenei esker, hori askoz ere gehiago joan da denona egiten, herritartzen edo”, uste du Mintegiak. Etxebarriak “alde humanoa” gogoratu du: “Bonbardaketa Welcome Gernika (Ongi etorri Gernika) ekimenarekin lotu da, errefuxiatuen gaiarekin, gu ere errefuxiatuak izan ginela gogoratuz, eta ateak ireki ditzagun aldarrikatzeko. Oso positiboa izan da aurrera jarraitzeko. Ideia ona iruditu zait gertakaria alde humanotik gogoratzea, politikotik baino”.


topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio Mekanikoa (Lanbide Arloa)" topic_facet:"Sistema elektroteknikoak eta automatizatuak (Heziketa zikloa). Goi maila" author_facet:"Urresti, Igor" genre_facet:"Curriculumeko baliabideak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio Mekanikoa (Lanbide Arloa) Proposatutako gaia: Sistema elektroteknikoak eta automatizatuak (Heziketa zikloa). Goi maila Egilea: Urresti, Igor Generoa / Forma: Curriculumeko baliabideak\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Instalazio domotikoen eta automatikoen konfigurazioa (Modulua) 1 Instalazioa eta mantenimendua (Lanbide Arloa) 1 Lanbide Heziketa 1 Linea automatizatuen muntaia- eta mantentze-lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) Sistema elektroteknikoak eta automatizatuak (Heziketa zikloa). Goi maila 1 Sistema sekuentzial programagarriak (Modulua) Guztiak ikusi ... gutxiago ...


Lau positibo atzeman zituzten atzo eskualdean: bi Malerrekan eta bi Baztanen - Mendialdea - Erran.eus\nLau positibo atzeman zituzten atzo eskualdean: bi Malerrekan eta bi Baztanen\nTtipi-Ttapa 2021-09-06 06:42\nAtzo ere lau positibo atzeman zituzten, bina Malerrekan eta Baztanen.\nAtzo ere lau positibo atzeman zituzten gure lurraldeko herrietan: bi Baztanen eta bi Malerrekan. Nafarroa osoko datuei erreparatuta, atzo 31 positibo atzeman zituzten. Atzo, irailak 5, bi pertsona ospitaleratu zituzten, ez zuten inor ZIUan sartu, eta ospitaleratuta zegoen gaixo bat hil zen.\nGure lurraldean pandemiaren hasieratik metatutako positiboak errepasatuz gero, atzo arte 755 dira Doneztebeko osasun eremuan (Malerreka+Bertizarana) atzeman dituztenak, 992 Elizondoko eremuan (Baztan+Urdazubi+Zugarramurdi), 587 Leitzako eremuan (Arano+Areso+Goizueta+Leitza) eta 1.239 Bortzirietan.\nNafarroa osoko datuei dagokionez, atzo, irailak 5, 711 proba egin zituzten eta horietatik 31 positibo eman zuten (%4,4)\nCOVID-19ak jota, atzo, irailak 5, bi pertsona ospitaleratu zituzten, ez zuten inor ZIUan sartu, eta ospitaleratuta zegoen gaixo bat hil zen. Alta eta bajen balantzea egin ondotik, orain 70 daude ospitalean, horietatik 24 ZIUan.\nBirusak eragindako infekzioen intzidentzia metatuari dagokionez, herenegungo kasuak kontatuta 81.794 pertsonakoa da, eta heriotza kopurua 1.231koa.\nNafarroan 942.122 txerto eman dituzte herenegun arte. Atzo, irailak 5, 1.144 txerto paratu zituzten eta, oraingoz, 487.374 pertsonek hartu dituzte bi dosiak.


Nouvelle recherche Type: Verse improvisé Année: 2001 Air: Baserrian jaio nintzan\nÉcouter online 9\nNom de la strophe: Hamaseiko berdina, 8 puntuz eta 8 silabaz (hg) / Zortzi puntuko berdina, 16 silabaz (ip) Exercice: Bakarka gaia-emanda kartzelako-lana Sujet proposé: Aturritik Ebrora herri bat badela Belodromoa izan liteke lekuko. Urte asko daramatzazu zuk nahi baino tristura gehiago ikusiz. Zure ondorengoentzat beste zerbait nahi zenuke. Hiru bertso, nahi duzun neurri eta doinuan. Localisation: XDZ - Xenpelar Dokumentazio Zentroa\nNom de la strophe: Hamaseiko berdina, 8 puntuz eta 8 silabaz (hg) / Zortzi puntuko berdina, 16 silabaz (ip) Exercice: Bakarka gaia-emanda Sujet proposé: Sarritan egiten diezu errieta zure seme eta errainari elkarrekin erdaraz aritzen direlako. Gaur, euren haurrari Kamiltxo, hartz euskalduna, oparitu diotela ikusi duzu. Hiru bertso, nahi duzun neurri eta doinuan. Localisation: XDZ - Xenpelar Dokumentazio Zentroa\nNom de la strophe: Hamaseiko berdina, 8 puntuz eta 8 silabaz (hg) / Zortzi puntuko berdina, 16 silabaz (ip) Exercice: Bakarka gaia-emanda kartzelako-lana Sujet proposé: Zure lagun min bat hil zen joan den astean Himalayan. Gaur jaso duzu berak handik bidalitako postala. Hiru bertso, nahi duzun neurri eta doinuan. Localisation: XDZ - Xenpelar Dokumentazio Zentroa\nNom de la strophe: Hamaseiko berdina, 8 puntuz eta 8 silabaz (hg) / Zortzi puntuko berdina, 16 silabaz (ip) Exercice: Bakarka gaia-emanda kartzelako-lana Sujet proposé: Azkenaldian oso pertsonaia ezaguna egin zara. Ospea eta arrakasta daramatzazu zurekin. Jende askoren begiradapean zaude. Hiru bertso, nahi duzun neurri eta doinuan. Localisation: XDZ - Xenpelar Dokumentazio Zentroa\nNom de la strophe: Hamaseiko berdina, 8 puntuz eta 8 silabaz (hg) / Zortzi puntuko berdina, 16 silabaz (ip) Exercice: Bakarka gaia-emanda Sujet proposé: Egunero bezala, ipuina kontatu eta lotaratu duzu zure haurra. Telebistaren aurrean eseri eta hauxe entzun duzu: hiru orduz egon zen guraso bat bere haurra saldu nahirik azokan. Hiru bertso nahi duzun neurri eta doinuan. Localisation: XDZ - Xenpelar Dokumentazio Zentroa\n2001-05-19 Lasarte-Oria [Bertsoa] / Ainhoa Agirreazaldegi\nNom de la strophe: Neurri luzekoak Exercice: Bakarka hasierako agurra Sujet proposé: Hasierako agurra. Localisation: XDZ - Xenpelar Dokumentazio Zentroa\nNom de la strophe: Hamaseiko berdina, 8 puntuz eta 8 silabaz (hg) / Zortzi puntuko berdina, 16 silabaz (ip) Exercice: Bakarka hasierako agurra Sujet proposé: Hasierako agurra. Localisation: XDZ - Xenpelar Dokumentazio Zentroa\n2001-03-16 Orio [Bertsoa] / Ainhoa Agirreazaldegi\n2001-04-01 Bera [Bertsoa] / Amets Arzallus Zure nabigatzaileak ezin du audio elementua erabili.\nNom de la strophe: Hamaseiko berdina, 8 puntuz eta 8 silabaz (hg) / Zortzi puntuko berdina, 16 silabaz (ip) Exercice: Bakarka bukaerako agurra Sujet proposé: Bukaerako agurra. Localisation: XDZ - Xenpelar Dokumentazio Zentroa


Istoriolari: September 2017\nNik ez diot piperrik ulertzen amamari, aitita, urteen pasierarekin, higatzen doala esaten duenean. Eskola ikasi genuen behinola, harriak higatu egiten direla denboraren poderioz. baina nire aitita ez da harri bat; edo bai? Batzuetan hala ematen du, lozorroan dagoenean behintzat, ez baita ezertxo ere mugitzen.\nIkerrek helduei ulertzen ez dizkien mila kontu ditu. Izan ere, bere zapatak txikitzen doazen neurrian, edota bere oinak handitzen, aitonarenak baldartzen doaz... eta aitite jolasean hasten denean, helduek negar egiteko gogoa izaten duten. Etxekoak ezagutzen ez dituen plantak egiten hasi denean erabaki dute erresidentzia batera eramatea, baina aitona txantxetan ari da!\nBizitzaren legea era xamurrean kontatzen digun istorio hunkigarria da Alaine Agirrerena, Maite Gurrutxagaren ilustrazioek malenkoniaz betetzen dutena. Galdera guztientzat erantzun aproposa topatzea zein zaila den gogoratzen digu izenburuak, eta haurrek askotan egiten dituzte galdera zailak...\nEgilea: Momo ordua: 17:30 iruzkinik ez:\nEtiketak: Gazte Literatura, Hausnarrean, Ilustrazioa, Kultura


25 « ekaina « 2018 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 25 ekaina 2018 17:00\nPrentsaurrekoa. Tokiko merkataritzaren udako merkealdien sasoia aurreratzea\nParte hartzaileak. Enpleguaren eta Garapen Ekonomiko Iraunkorraren zinegotzi Nerea Melgosa; eta Gasteiz On elkarteko gerente Patricia García\nEguna. Asteartea, ekainak 26\nPrentsaurrekoa. Gasteizko Kaleko Jolas Egunak aurkeztea\nUdalak ortzadarra margotuko du zebra-bide batean eta zenbait eserlekutan, LGTBI Harrotasunaren Eguna aldarrikatzeko\nKategoriak: Prentsa oharrak — Etiketak: LGTBI Harrotasunaren Eguna — Komunikazio Zerbitzua / Servicio de Comunicación — 13:55\nGaur goizean hasi dira zebra-bidea margotzen. Eserlekuak ekainaren 28an bertan jarriko dira, hots, LGTBI Harrotasunaren Egunean.\nMontehermosok eta EHUk lau proiektu aukeratu dituzte Arte Ederren Fakultateko ikasleentzako deialdiaren seigarren edizioan\nKategoriak: Prentsa oharrak — Etiketak: Montehermoso Kulturunea — Komunikazio Zerbitzua / Servicio de Comunicación — 13:49\nOrotara 25 proiektu aurkeztu dira, eta urritik apirilera bitartean erakutsiko dira kultur zentroan\nMontehermoso kulturuneak eta EHUren Arte Ederren Fakultateak lau proiektu aukeratu dituzte ikasleentzako deialdiaren seigarren edizioan.\nGasteizko Udalak eta Arte Ederren Fakultateak sorkuntzaren alorreko azken joerei zabalkundea emateko sinatu zuten hitzarmenaren barruan kokatzen da deialdia.\nEtorkizunean, profesional bihurtzen direlarik, lanean erabili beharko dituzten espazioak eta tresnak eskura jartzea da deialdiaren helburua. Aurreko bost urteetako talde-erakusketak “5 Montehermoso – UPV/ EHU. Arte Ederren fakultateko ikasleen erakusketa” argitalpenean jaso dira.\nSeigarren edizioan bada berrikuntzarik: proiektu hautatuak banan-banan aurkeztuko dira, eta artista bakoitzak jasotzen duen kopurua 600 eurotik 900 eurora igo da. Aurtengo edizioko komisarioa Cristina Arrázola-Oñate gasteiztarra da.\nLanak aurkezteko epean 25 proiektu jaso dira, iaz baino bi gehiago, eta hautaketa-batzordeak lau aukeratu ditu. Proiektu hauek aukeratu dituzte:\n– Proiektua: “El eje tridimensional del lenguaje verbal” Andrea Dávila.\nArtista horren lanaren oinarria ahozko hizkuntza eta haren materialtasuna dira. Sabaitik zintzilikatutako kolore gardeneko metakrilatozko sei xafla handik osatutako instalazio interaktiboa proposatu du. Xaflek bide bat erakutsiko dute, ikusleak haien artetik igaro eta haietan inprimatuta dagoen soinua aktibatzeko moduan.\n– Proiektua: “The eye of the banopticon” Jean Pierre Vargas.\nTeknologia biometrikoak eta horiek dituzten ezaugarri baztertzaileak dira proiektuaren gaia. Lan grafikoak (collage digitalak) eta animazio esperimentaleko bideo bat baliatuz, analogia egiten da aurpegia identifikatzeko gaurko sistemen eta XIX. mendeko diskurtso eta teknika sasizientifikoen (arrazakeria zientifikoa: frenologia, kraneometria eta antropometria) artean.\n– Proiektua: “Feroz eta kabala”” Izaro Ieregi.\nArtxiboetan inskribatutako ekintzak (Euskal Herriko mugimendu sozial eta politikoen eranskailuak, Lazkaoko Beneditarren Fundazioaren artxibotik atereak) hartuz eta partitura eta ahotsa distortsionatzea ahalbidetzen duten gailu batzuk erabiliz, ekintza performatiboa sortzen da. Gertaera berri baten erregistroa. Forma ariketa bat. “Display” berria planteatzen da, artxiboaren alderdi estetikotik hartua.\nHasiak dira Abetxukun aireko linea elektrikoak kentzeko lanak\nKategoriak: Prentsa oharrak — Etiketak: Gorka Urtaran Alkatea, linea elektrikoak — Komunikazio Zerbitzua / Servicio de Comunicación — 13:41\nDatozen egunetan Adurtzan hasiko dira lanean\nJoan den astean ekin zion Iberdrolak Abetxuku auzoan oraindik instalatuta dauden aireko linea elektrikoak kentzeari. Aste honetan bertan amaituko dute; ondoren, Iberdrolako langileak Adurtzara joango dira lan horiek egitera. Izan ere, Gasteizko Udalak eta Iberdrolak lankidetza-hitzarmena sinatu zuten horretarako. Horretaz gain, Udalak 64.293 euro jarriko ditu eragindako etxebizitzak behe tentsioko lurrazpiko lineetara konektatzeko, eta horretarako zenbait obra egingo dira Adurtzan: kanalizazioak, hormigoizko euskarriak kentzea, hartuneak kutxatiletatik… Iberdrolak, berriz, Abetxukun kableak kentzeko behar den azpiegitura egingo du, bere kontura.\n“Abetxuku eta Adurtzako auzokoek askotan eskatutako hobekuntzari ekin diogu, urteak baitzeramatzaten irtenbide baten zain. Instalazioak egungo araudira egokitzeko balioko du esku-hartzeak, eta auzoen erosotasuna handitzeko, baita linea elektrikoen ondoan bizi diren pertsonentzako arriskua murrizteko ere. Orain arte, instalazio gehienek ez zuten babesik”, azaldu du Gorka Urtaran alkateak, Iberdrolaren Arabako arduradun Hugo Guréndezekin batera egindako bisitan. Auzotarren poza zuzenean egiaztatu ahal izan du alkateak.\nAbetxukuko 19 etxebizitzatan zituzten babes isolatzailerik gabeko behe tentsioko airetiko linea elektrikoak. Zehazki, Kristo, Azeduia, Presa, Begiratoki, Iturrizabala eta Ezki kaleetan eta Murgiarako errepidean. Halaber, Kooperatiba plazako familia bakarreko zazpi etxeak teilatuen gainetik igarotzen den airetiko linea elektriko batez hornitzen ziren, eta hori ere kenduko da. Adurtzan, behe tentsioko airetiko linea elektriko txirikordatuak kenduko dira Heraclio Fournier kalea (28, 36, 38, 40, 42), Zumakadi ibilbidea (45, 47, 49, 53, 61, 63, 90, 92, 94), Adurtza (11, 13, 15) eta Mendiolabidea (88) barne hartzen dituen oinezkoen alderdian. Orotara 18 etxebizitza dira.\nGasteizek bat egin du euskal balea-merkataritza gogoratzeko bizikleta-espedizioarekin\nEuskadiko hiriburua industria haren merkataritza-banaketaren gune estrategikoetako bat izan zen\nGasteizek bat egin du euskal balea-merkataritza gogoratzeko espedizioarekin, zeinak aste honetan abiatu eta uztail osoa iraungo baitu. Arturo Martínez gazte gasteiztarra da proiektuaren burua: euskal kostaldea bizikletaz egitea da asmoa, bertatik irtendako balea-arrantzaleak omentzearren. Irundik Bilboraino joango da, museoak, baleontziak, sagardotegiak eta balearekin lotutako tradizioa duten herriak bisitatzeko. Geroago, Islandiako lurretan jarraituko du espedizioak. Hiru astez, mendebaldeko fiordoetan barrena ibiliko da, zenbait jarduera eginez, XVII. mendean balea-arrantzaleak hara joaten baitziren.\nGasteizekiko lotura ez da alferrekoa, gazte gasteiztarrak garai hari buruzko azterlanetan oinarrituz gogoratu duenez, Euskadiko hiriburua industria haren merkataritza banaketaren gune estrategikoetako bat izan baitzen, bai kanpainak finantzatuz, bai baleen arrantza eta koipea penitsula osora banatuz, besteak beste.\nAsteazkenean, merkataritza bidezko eta etikoa sustatzen duen europar hiria izendatu dezakete Gasteiz\nEuskadiko hiriburuarekin batera, Dormund, Ghent, Lyon, Madril, Malmö eta Saarbrücken lehiatzen dira Europar Batasunaren sari berri hori lortzeko\nAsteazkenean, merkataritza bidezko eta etikoa sustatzen duten Europako hirien saria lor dezake Gasteizek. Europar Batasunak sari hori emango duen lehenengo aldia da, nazioarteko merkataritzaren iraunkortasunean, ingurumenean, ekonomian eta oro har arlo sozialean hirien lorpenak eta horiek duten eragin positiboa aitortu eta ospatzeko asmoarekin. Euskadiko hiriburua da zazpi finalistetako bat, Dormund, Ghent, Lyon, Madril, Malmö eta Saarbrückekin batera.\nHiri irabazlea zein den jakinarazteko eta saria banatzeko zeremonia ekainaren 27an egingo da, Bruselan. Enpleguaren eta Garapen Ekonomiko Iraunkorraren zinegotzi Nerea Melgosa joango da asteazkeneko ekitaldira.\nSaria berriak ekoizle txikien garapen iraunkorra eta inklusiboa sustatu nahi du, herritarrak, ordezkari politikoak eta enpresaburuak merkataritza-programa iraunkor, etiko eta bidezkoen gainean kontzientziatuz. Orobat bultzatu nahi ditu hiriak elkarrengandik ikastera, eta jardunbiderik onenak partekatzera, merkataritza-jarduera bidezko eta etikoak nabarmenduz.\n“Udalean argi dugu pausuak eman behar direla, eta administrazio publikoak eredu emanez predikatu behar duela. Beste sei hirirekin batera aukeratua izatea bera, Nazio Batuen eta Europar Batasunaren 2030 Agendaren garapen iraunkorreko helburuak lortzeko hirian egindako lanaren eta hartutako konpromisoaren aitortza da jada. Aitorpen horrek, gainera, aldezten dugun hiri iraunkorraren eredua azpimarratzen du, Gasteizen ezaugarri den hori”, nabarmendu du Nerea Melgosak.\nIzan ere, Gasteizek konpromiso argia hartua du, Bidezko Merkataritza sustatzeko Operatiboaren bitartez, hiriko gobernuz kanpoko hainbat erakunderekin batera, eta agintaldi honetan Erosketa eta Kontratazio Gizartearekiko Arduratsua eta Iraunkorra Egiteko Plana bultzatu da, zeinaren barruan aurreikusita baitago bidezko merkataritzako produktu gehiago sartzea Udalaren zerbitzu eta hornikuntzetan, hala nola gizarte-etxeetako eta udal-instalazioetako kafetegietan, eta Udalaren ekitaldietan nahiz biltzar- edo turismo-ekitaldietan eskaintzen diren elikadura eta catering zerbitzuetan.\nAkreditutako hornitzaileen zerrenda eguneratu eta ezagutaraztea da Udalaren beste ekintzetako bat, eta bidezko merkataritzako produktuen katalogoa eguneratzea, alorreko erakunde ezagunen laguntzarekin. Gainera, Gasteizko Udalak bidezko merkataritzaren arloko ekintzak bultzatzen ditu garapen-bidean dauden herrialdeetako lankidetza proiektuetarako diru-laguntza deialdiaren bitartez, bidezko merkataritzaren printzipioetan oinarritutako merkaturatze sistemak bermatzeko.\nGasteizko Udalak laguntza emango dio AJEBASK Araba elkarteari gazteen ekintzailetza sustatzeko zazpi programatan\nKategoriak: Prentsa oharrak — Etiketak: AJEBASK Araba elkartea, Gorka Urtaran Alkatea — Komunikazio Zerbitzua / Servicio de Comunicación — 11:34\nAlkate Gorka Urtaranek eta AJEBASK Araba-ko lehendakari Juan Carlos Garcíak Gasteizko Udalaren eta elkarte horren arteko lankidetza-hitzarmen bat sinatu dute, 2018an ekintzaile gazteei lagunduko dieten ekintzak garatzeko. Hitzarmenaren bidez, Udalak 15.000 euro jarriko ditu enpresa-proiektuak abiarazten eta sendotzen laguntzeko xedea duten zazpi programa martxan jartzeko.\nHorietako bat bideragarritasun-planen, finantzaketaren eta diru-laguntzen arloko aholkularitza da. AJEBASK elkarteko kide ez direnei ere irekita dago programa hori, eta arreta pertsonalizatua eskaintzen du funtsezko fase batean: enpresa-proiekturen diseinua. Aurten 60 pertsonari emango zaiela arreta espero da, eta 25 bideragarritasun-plan gauzatuko direla.\nBigarren programa prestakuntzarena da, ekintzaileei oro har irekita; batetik, zortzi orduko ikastaroa emango da, lidergoari eta berariazko trebetasunei buruz. Enpresa-kudeaketaren arloko hainbat alderdiri buruzko lau prestakuntza-jardunaldi ere antolatu dira, bakoitza bi ordukoa.\nHirugarren lan-ildoa World kafea da, AJEBASK Araba elkartearen jarduera sendotua: bi bilera informal dira, enpresaren barneko bizitza errealarekin lotuta ezagutza eta harreman berriak sortu ahal izateko.\nTutoretza edo mentoring alorrari dagokionez, “Esperientzia kontua” jardunaldiak egingo dira aurten: bi jardunaldi izango dira, zeinetan enpresaburu eskarmentudun batek bere esperientziak, zalantzak eta kezkak partekatuko baititu ekintzaile gazteekin.\nBosgarren programa enpresarien arteko topaketena da: lau negozio-topaketa egingo dira, harreman profesionalen sarea handitu, negozioa ezagutarazi eta laguntzaile, bazkide edo inbertsio egile izan daitezkeenak aurkitzeko.\nSeigarren jarduera pofesionalizazioarekin lotuta dago: enpresa-kudeaketaren funtsezko alderdiak lantzeko lau jardunaldi, lantegi edo mintegi antolatuko dira, 2-3 ordukoak, enpresaburu gazteen prestakuntza mantendu eta hobetzeko.\nAzkenik, “Porrotetik ikasi” izeneko programa sortu da berrikuntza gisa: bi saio egingo dira, enpresariei, ekintzaileei eta ekiteko asmoa duten ikasleei zuzenduta, enpresa abian jartzean edo kudeatzean huts egiteko arriskua gutxitzen laguntzen duten jarraibideak ezagutu ditzaten.\n“Gure ustez, azpimarratu beharreko lan-ildoetako bat da hori. Porrota ez da txarra. Ikaskuntza da, eta egozten zaion kutsu negatiboa kendu behar diogu. Enpresa ekimenean porrot egin duenari berriro proiektu berrietan saiatzen lagundu nahi diogu, huts egindako esperientziaren ikaskuntzaz baliatuz”, esan du AJEBASK Araba-ko lehendakari Juan Carlos Garcíak; bestetik, elkarteak duela hogei urtetik baino gehiagotik ekintzaileei laguntzeko antolatu dituen ekintzetan Udalak jarritako laguntza eta konfiantza eskertu ditu.\nIaz 400 pertsonak baino gehiagok hartu zuten parte Gasteizko Udalak eta AJEBASK Araba elkarteak sinatutako hitzarmenaren bidez antolatu ziren jardueretan. Horien laurdena prestakuntza programan, orotara 109 pertsonak parte hartu baitzuten hainbat alorretako ikastaroetan: bideragarritasuna, produktibitatearen optimizazioa, aukera berdinetan ekitea…\n“Udalaren eta AJEBASKen eta antzeko eragile ekonomikoen arteko lankidetzak balio handia du enpresa-proiektua abiarazten duten gazteei sostengu, laguntza eta segurtasuna emateko. Ekintza bateratuak bultzatzea da modurik onena gure ehun ekonomikoari eskaintzen dioten talentua baliatzeko, eta gaur horietako bat aurkezten dugu. Enpresaburu gazteek abian jarritako proiektuek ahalbidetu dute azken hiru urteetan sortu den enplegu egonkor eta kalitatekoaren zati esanguratsu bat, ikuspegi modernoa, berritzailea, oso kualifikatua eta dinamikoa eskaintzen baitiote gure industriari”, adierazi du Gorka Urtaranek.\nAJEBASK Araba-rekiko lankidetzaz gain, Udalak ekintzaileei laguntzeko beste jarduera batzuk eskaintzen ditu, Enpresen Zerbitzuaren bidez. 2017an 333 ekintzaileri eman zitzaien arreta, eta 584 ordu eman ziren prestakuntzan eta tutoretzan. Taldeentzako 45 informazio-saio ere eman ziren, parte-hartzaileen asebetetze maila handiarekin.